Sve publikacije, Kristalna kugla, dimni signali i budući status Kosmeta\nVaša lokacija / Beogradski centar za bezbednosnu politiku / Publikacije / Sve publikacije / Kristalna kugla, dimni signali i budući status ... /\nBroj preuzimanja: 677\nNajupečatljivije u dosadašnjoj debati o budućem statusu Kosova i Metohije je pokušaj da se rasprava zatvori pre nego što je uopšte i počela. Naime, već početkom 2005. godine, dakle godinu dana pre prvog direktnog sastanka predstavnika Beograda i Prištine, Međunarodna krizna grupa "zavrtela" je priču u maniru one navijačke pesme - "sve je gotovo, naše Kosovo - već nezavisno!". Impresivna sistematska kampanja je tu temu u svetskim medijima uporno razrađivala, te nije bilo medija koji drži do sebe a da bar jedanput prošle godine nije "već sve video u kristalnoj kugli". Međunarodna komisija za Balkan, stari dobri analitičari, kao i novinari-insajderi, tj. ceo "paket komunikacija" bio je spreman za upotrebu.\nNema nikakve sumnje da je i međunarodna zajednica davala signale koji su upućivali ka ostvarivanju neke vrste nezavisnosti. Nikada se, naravno, nije govorilo o "punoj nezavisnosti", odnosno o tome da će Kosovo i Metohija, koliko krajem 2006. godine, dobiti međunarodni subjektivitet. Međutim, činjenica je da postoji razlika između sintagmi "nezavisnost Kosova" i "nezavisnost Kosmeta od Srbije". Dok je prva opcija veoma neizvesna i realno teško ostvarljiva, dotle se o drugoj mnogo više spekuliše, čak i u zvaničnim međunarodnim izvorima. Sahranjivanje politike "standardi pre statusa" (za koju danas i evropski diplomatski izvori priznaju da je od početka bila blef), relativno pristrasni principi Kontakt grupe (nema povratka na situaciju pre 1999. godine, nema podele, nema priključenja susedima), selektivni pristup istoriji prilikom određivanja statusa (kao da pre i posle 1998/9. godine ničeg nije bilo), insistiranje na volji većine (većine na nivou Kosova, a ne na nivou Srbije), pokušaj stvaranja "kosovskog izuzetka" u sistemu međunarodnog prava, prejudiciranje rešenja, pokušaj trgovine "standardi za status" ukazuju na stvaranje atmosfere i početne pozicije u pregovorima u kojoj bi - prema izričitoj volji kosovskih Albanaca - formalne veze Kosmeta i Srbije bile pokidane ili bi bile dovedene ispod svakog nivoa koji postoji u Evropi 21. veka.\nStav Sjedinjenih Američkih Država naginje ka ostvarivanju određene vrste nezavisnosti Kosova i Metohije, stav Rusije ka ostvarivanju određene vrste autonomije, dok najveću nedoumicu stvara jasna pozicija Evropske unije. Stav Brisela može biti i presudan, odnosno on može obojiti rešenje statusa u "više nezavisno" ili "više autonomno".\nIz Brisela za sada stižu signali koji o(bes)hrabruju obe strane.\nSimpatizeri "nezavisnosti" su zadovoljni:\n1) jer nije u potpunosti isključeno nametanje rešenja koje bi išlo u njihovu korist\n2) jer je istaknut stav da "uprava Beograda na Kosovu neće biti prihvatljiva"\n3) jer stižu kritički tonovi usmereni prema beogradskom predlogu o decentralizaciji\n4) jer je Beograd pozvan da sagleda realnost na terenu\n5) jer su pojedine zemlje članice počele agresivnije da zastupaju proalbanski stav\n6) jer je nivo tolerancije prema albanskom političkom vrhu ostao veoma visok.\nSimpatizeri "autonomije" su zadovoljni:\n1) jer EU stalno ističe partnerstvo i evropsku perspektivu SCG koja nije uslovljena rešenjem statusa Kosmeta\n2) jer nijedan zvaničnik evropskih institucija još uvek nije naglasio nezavisnost kao opciju koja je izvesnija\n3) jer zvaničnici Evropske unije spominju postojanje "mnoštva opcija", koje se kreću u rasponu od "Miloševićeve autonomije pre 1999. godine" do "nezavisnosti" (Kristina Galjak, portparol Visokog predstavnika EU za spoljnu politiku i bezbednost Havijera Solane)\n4) jer određene zemlje članice ne žele da prihvate proalbanski stav i dižu protiv njega svoj glas\n5) jer je stav EU još uvek u procesu formulisanja\n6) jer funkcioneri EU postaju svesni da će biti, tehnički i zakonodavno, izuzetno teško "izvesti" nezavisnost, pogotovu ako ona bude politički nametnuta\n7) jer pritisak na kosovske Albance, realno, još uvek nije otpočeo\n8) jer su srpski argumenti proevropski i u skladu s međunarodnim pravom.\nNema sumnje da će, pored gore navedenih pravnih, političkih i ekonomskih faktora, na stav EU uticati i bezbednosni aspekt, te nije isključeno da se u Briselu trenutno razmišlja i o bezbednosnim pitanjima, odnosno o tome:\n1) da li će stvarno moći da prikažu Kosovo kao presedan ili će morati da se suoče s posledicama presedana, kao i sa domino-efektom u regionu, ali i u regionu Kavkaza i ostatku sveta. Takođe, razmišlja se i o tome da li Rusi blefiraju kada govore o primeni "univerzalnih principa" i kakve bi mogle biti posledice takvog stava, kao i da li će neki ekonomski interesi (poput naftovoda i gasovoda u Kavkazu) biti ugroženi ukoliko dođe do presedana koji bi izazvao sukobe;\n2) da li se više isplati frustracija na Kosovu ili frustracija u Srbiji, koja dalje vodi ka destabilizaciji u regionu i može li biti pronađeno balansirano, obostrano prihvatljivo, nefrustrirajuće rešenje;\n3) da li je EU, s obzirom na to da će na Kosovu preuzeti ključnu ulogu u oblasti policije, pravosuđa i ekonomije, te da će u budućnosti njene trupe u sastavu NATO činiti okosnicu KFOR, spremna da odgovori na albanske pretnje nasiljem, te da na Kosovu saseče jednu od najbrutalnijih mreža organizovanog kriminala na svetu, kao i da izbegne pojavljivanje ćelija radikalnog islama.\nBudući status Kosmeta - snaga argumenata\nU rešavanju budućeg statusa Kosova, Srbija ima jednu veliku prednost. Prvi put u poslednjih petnaest godina, njeni argumenti su - za razliku od albanskih - proevropski, kompromisni i pomirljivi.\nA. Maksimalističko, jednostrano, nelegalno: deset argumenata protiv nezavisnosti Kosova\n1) Nezavisnost Kosova predstavlja maksimalističko rešenje u kojem jedna strana - albanska etnička zajednica - dobija sve, a druga strana - kosovski Srbi i Srbija - gubi sve. Kosovski Srbi i Srbija na takvo rešenje neće pristati. Ono može biti samo nametnuto, nikako rezultat kompromisa. Takvo rešenje seje seme nepravde, frustracije i nestabilnosti.\n2) Nezavisno Kosovo predstavljalo bi potpuno neprincipijelno rešenje granica na Balkanu, nakon što je ostvarivanje te iste nezavisnosti onemogućeno nekim drugim narodima tokom 90-ih godina prošlog veka.\n3) Nezavisnošću Kosova ruši se zemlja s najvećim multietničkim bogatstvom u regionu i kažnjava se njena demokratska, proevropska politika.\n4) Nezavisnošću Kosova nagrađuje se nasilje kojim su Albanci ubrzali početak pregovora o statusu, kao i njihove pretnje da će doći do masovnog nasilja u regionu ukoliko ne budu ostvareni njihovi maksimalni ciljevi.\n5) Nezavisnost Kosova moguća je samo uz urušavanje međunarodnog prava, kao što je zaobilaženje Saveta bezbednosti UN, Helsinškog završnog akta ili Rezolucije 1244 u kojoj se "suštinska autonomija" i suverenitet Jugoslavije (Srbije i Crne Gore) spominje po tri puta. Reči "samoopredeljenje" i "nezavisnost", međutim, ne spominju se nijednom.\n6) Nezavisnost Kosova stvara presedan u svetu. Kosovo ne može biti izuzetak. Samim tim, neophodno je pažljivo razmatranje budućeg statusa, jer bi ono sigurno imalo uticaja na secesionističku pokrete ne samo u regionu, već i u Evropi i svetu, kao na primer u Baskiji, Korzici, Čečeniji, Tibetu, Tajvanu, Kurdistanu, Škotskoj, Kvebeku, Tamil Elamu, Abhaziji, Južnoj Osetiji, Severnom Kipru, Kašmiru, Južnom Tajlandu itd. Svi secesionistički pokreti u svetu će, stoga, sa velikom pažnjom pratiti rešavanje statusa Kosova.\n7) NATO bombardovanje iz 1999. godine će istorijski biti viđeno kao kampanja za nezavisnost Kosova, što je svetlosnim godinama udaljeno od proklamovanih ciljeva "humanitarne intervencije".\n8) Proglašenje nezavisnog Kosova bi značilo stvaranje druge albanske nacionalne države na svetu - naime, nacija "Kosovara" ne postoji.\n9) U sklopu principa međunarodne zajednice (nema povratka na situaciju pre 1999. godine, nema prisajedinjenja susednim državama, nema podele) postoji čitav niz kompromisnih rešenja statusa Kosova, kao što su: suštinska autonomija, konfederacija, stvaranje evroregije, Hong-Kong model (jedna država - dva sistema), kondominium itd.\n10) Ako region Jugoistočne Evrope ide u susret evropskim integracijama i članstvu u Evropskoj uniji u kome granice više "nisu bitne" i ako je ovaj proces, koji će biti završen u narednoj deceniji, u toku, postavlja se pitanje zašto stvoriti drugu albansku državu u Evropi. Odnosno, zašto je potrebno, po tako visokoj ceni po Evropu, praviti granice ako će te iste granice biti srušene za samo nekoliko godina. Možemo se zapitati gde je logika evropskih integracija u proglašenju nezavisnosti Kosova.\nB. Nekonstruktivno, nepotrebno, uvredljivo: deset razloga protiv "uslovne nezavisnosti"\n1) To je nejasan, nedefinisan, površan i nekonstruktivan koncept, koji ni većina zagovornika ne može da razjasni.\n2) On pretpostavlja određenu trgovinu, koju bismo mogli nazvati "ljudska prava za status", odnosno pruža Albancima mogućnost da dobiju nezavisnost ukoliko počnu da ispunjavaju određene kriterijume poštovanja ljudskih prava Srba, koja su u poslednjih šest godina sistematski kršili. To je uvreda za ljudska prava u Evropi 21. veka.\n3) Taj koncept ne daje nikakve garancije da će standardi biti ispunjeni nakon što status bude postignut. Kada se krene u pravcu "uslovne nezavisnosti" biće praktično nemoguće načiniti korak nazad, pri čemu je procena o ispunjenju standarda čisto političke prirode i veoma je fleksibilna, kao što je dokazalo i sahranjivanje politike "standardi pre statusa".\n4) Primer "dvostrukog koloseka" koji EU ima za Srbiju i Crnu Goru predstavlja dokaz danije potrebno imati odvojene države da bi se ka Evropskoj uniji išlo u "više koloseka".\n5) Apsurdno je Srbiji nuditi zamenu "Kosovo za brže EU integracije" kada ona ispred sebe ima jasnu evropsku perspektivu i precizno definisane kriterijume koje zna da mora da ispuni.\n6) Ne postoji nijedan razlog da Srbija prihvati "gubitak Kosova" u zamenu za činjenicu da ono neće odmah biti "potpuno nezavisno". Čim Kosovo postane nezavisno od Srbije, ona više nema nikakve veze sa njim i činjenica da Kosovo još uvek nema međunarodni subjektivitet ne može joj biti uteha.\n7) "Uslovna nezavisnost" nije kompromisno rešenje, već ono u perspektivi (sa par godina zakašnjenja) zadovoljava maksimalističke ciljeve kosovskih Albanaca.\n8) Kosovski Srbi bi napustili svako Kosovo koje više nema nikakve veze sa Srbijom, čime bi se urušio princip multietničnosti.\n9) Uslovnom nezavisnošću menja se karakter pregovora i fokus pregovora postaje "status Srba na Kosovu", a ne "status Kosova".\n10) Ekonomski argument za stvaranje "uslovno nezavisnog" Kosova ne stoji, jer su svi mehanizmi, naročito regionalni fondovi EU i drugi međunarodni finansijski instrumenti, dostupni i entitetima koji nisu države.\nC. Konstruktivno, fer, kompromisno: deset pobednika opcije "suštinska autonomija"\nU paketu s autonomijom za srpske zone, maksimalna autonomija Kosova odgovora na realistične zahteve kosovskih Albanaca da uspostave samoupravu, ali i štiti interese nealbanskog stanovništva i same Srbije, kao i princip nepromenljivosti granica. Ova opcija je najbliža razumu, kompromisu i dugoročnoj stabilnosti, te jedina obezbeđuje da svi iz pregovora izađu kao pobednici.\n1) Kosovski Albanci bi bili prvi pobednik, jer bi dobili mehanizme upravljanja svojom budućnošću putem pune unutrašnje samouprave, kao i limitirano spoljno predstavljanje, naročito pun pristup ključnim, međunarodnim finansijskim organizacijama.\n2) Drugi pobednik bili bi kosovski Srbi i drugo nealbansko stanovništvo koji bi širokom decentralizacijom i horizontalnim povezivanjem opština mogli da koriste obrazovni, socijalni i zdravstveni sistem centralne Srbije, te da imaju svoju policiju i pravosuđe.\n3) Treći pobednik bila bi Srbija kojoj se ne bi menjale granice i koja ne izgubila svoju istorijsku kolevku, što bi joj omogućilo da gleda u budućnost, a ne u prošlost.\n4) Bosna i Hercegovina i Makedonija dobile bi formalne i praktične garancije za svoj teritorijalni integritet tako što bi ovakvim ishodom pregovora bilo jasno da nove promene granica na Balkanu neće biti tolerisane.\n5) Albanija, peti pobednik, regulisala bi i legalizovala svoje odnose s kosovskim Albancima, te Balkan više ne bi morao da strepi od "Velike Albanije".\n6) Evropska unija dobila bi stabilnost u regionu Zapadnog Balkana i mogla bi u potpunost da preuzme njegovu evropsku perspektivu, uključujući u to i Kosovo.\n7) Sedmi pobednik, Sjedinjene Američke Države mogle bi u potpunosti da se vojno povuku s Kosova, i to bez gubitka diplomatskog uticaja koji danas imaju i u Prištini i u Beogradu.\n8) Kina, Rusija, Indija, Španija, Gruzija, Moldavija i mnoge druge zemlje koje se suočavaju sa separatizmom bile bi zahvalne na tome što nije stvoren opasan presedan.\n9) Ujedinjene nacije bile bi deveti pobednik, jer bi bio održan sistem međunarodnog prava, a izaslanik UN Marti Ahtisari bio bi tvorac istorijskog sporazuma, a ne nametnutog rešenja.\n10) Najzad, deseti pobednik bili bi principi multietničnosti i ideja Evrope koji bi konačno trijumfovali na Kosovu. Horizontalni model povezivanja srpskih opština bio bi model integracije i opstanka, jer bi te opštine bile u potpunosti integrisane i u kosovski sistem. Vlasnička prava, zaštita verskog i kulturnog nasleđa Srpske pravoslavne crkve bili bi takođe obezbeđeni, a barem deo od preko 220.000 prognanika mogao bi da se vrati u svoje domove. Pod supervizijom EU i OEBS najzad bi trijumfovali poštovanje ljudskih prava i slobode kretanja, kao i postojanje dostojanstvenog života.\nPitanje je šta će pobediti - dugoročni principi ili pragmatična jednostranost, međunarodno pravo ili dvostruki standardi, odlučno evropsko "ne" nasilju ili pobeda kosovskih "strašila", evropska perspektiva čitavog regiona ili nastavak "kažnjavanja" Srbije. Balkanske terazije počinju od Trga Šuman.\n(Autor je dopisnik Tanjuga iz Brisela, analitičar briselskog "Instituta 4S" i predavač na Fakultetu političkih nauka u Beogradu.)


Bastać: Krivična prijava protiv RIK jer ne reaguju na dopis o odlaganju izbora\nIzbori 2020 Autor:N1 Beograd14. maj. 202012:02 > 12:14\nPredsednik beogradske opštine Stari grad Marko Bastać najavio je da će ta opština pokrenuti krivični postupak protiv odgovornih ljudi u Republičkoj izbornoj komisiji, zbog nereagovanja na dopis u kome se traži odlaganje izbora zakazanih za 21. jun.\n„Prošlo je više od 48 sati od kada je Gradska opština Stari grad poslala zvanični dopis RIK kojim se traži hitno zaustavljanje izbornog procesa i njegovo odlaganje zbog rizika po zdravlje građana. Nikakav odgovor nismo dobili. Ovo je još jedan dokaz da su institucije u Srbiji okupirane i da rade u službi jednog čoveka koji je još jednom u svojoj mračnoj političkoj karijeri odlučio da rizikuje zdravlje i živote ljudi radi vlasti. Jasno je svima da ne postoji mogućnost da se izbori zakazani za 21. jun održe, a da to ne dovede građane u rizik od infekcije“, navode u saopštenju.\nDodaje se da su odgovorni ljudi u RIK „postali Vučićevi saučesnici u ugrožavanju zdravlja ljudi“.\n„Svima koji nam objašnjavaju kako nije suština u odlaganju, već u nepostojanu uslova za izbore, poručujemo da smo četiri godine branili i odbranili Stari grad i da, u skladu sa tim imamo odgovornost prema Starograđanima sa kojima smo Vučića i pobedili“, rekao je Bastać.\nU saopštenju se zaključuje da u slučaju da tužilastvo ne reaguje na prijavu, opština Stari grad će razmotriti na koji način će nastaviti da se suprotstavlja režimu „koji je spreman na sve, samo da bi sakrio svoju bahatost, nestručnost i korumpiranost“.\nIzbori 2020krivična prijavaMarko BastaćRIKStari grad


Na 28. sednici Skupštine opštine Novi Bečej održanoj 31. marta, kojom je predsedavao predsednik Skupštine Mirjan Jakšić, doneta su između ostalog rešenja o davanju saglasnosti na izveštaje o radu javnih preduzeća i ustanova za 2014. godinu.\nSkupština je donela odluku o utvrđivanju doprinosa za uređivanje građevinskog zemljišta. Naime, od 1. marta počela je primena objedinjene procedure u Republici Srbiji u postupcima za izdavanje akata u ostvarivanju prava na izgradnju i korišćenje objekata, a u skladu sa navedenim rokom objavljeni su i podzakonski akti za primenu Zakona o planiranju i izgradnji.\nPored navedenih tačaka odbornici su usvojili i plan detaljne regulacije sportskog aerodroma sa pratećim sadržajima u Bočaru. Usvojen je i program zaštite, uređenja i korišćenja poljoprivrednog zemljišta opštine Novi Bečej za 2015. Qdbornici su, takođe, doneli odluku o određivanju nađležnog organa za sprovođenje postupka davanja u zakup poljopiivrednog zemljišta.\nDoneta je i odluka o pristupanju izradi Akcionog plana za kapitalne investicije na teritoriji opštine Novi Bečej. Doneta su i rešenja o razrešenju i imenovanju člana Upravnog odbora PU “Pava Sudarski” i predsednika Nadzornog odbora SRC “Jedinstvo” Novi Bečej.\nOdbornici su takođe doneli rešenje o davanju saglasnosti na izmene programa poslovanja KJP “Kompred” Novo Miloševo zz 2015. godinu.\nLaza Telečki\t7 Dizači tegova\t13 Jelena Pauljev\t6 Saobraćaj\t2 1965\t1 Arača\t6 Slano kopovo\t4 Bočar\t34 Lazar Mečkić\t314 Kumane\t123 Slikarstvo\t22 Poezija\t49 Obzorja na Tisi\t28 Karolj Folkman\t1 Fudbal\t169 KPJ\t63 Fotografi\t47 Potiska Vila\t15 Jovan Veselinov\t4 Duško Letić\t42


Beostone stampani beton - Štampani beton je dekorativna ... - Mali Oglasi - Građevinarstvo\nBeostone stampani beton\nŠtampani beton je dekorativna podna obloga. Po svojoj strukturi štampani beton čini armirani beton koji je ojačan propilenskim vlaknima i obojen postojanom bojom. Kao dodatna dekoratvna osobina u svež beton se utiskuje tekstura specijalnim kalupima po izboru i primenjena dodatna zaštita specijalnim lakovima. Svi materijali za naš štampani beton isključivo su iz uvoza! Pics uk Sada i u Srbiji, najkvalitetnije boje i lakovi za izradu stampanog betona.


Medvedev: Opasna ideja o "velikoj Albaniji"\nFoto: premier.gov.ru | Medvedev: Opasna ideja o "velikoj Albaniji"\nN.N. 18.10.2019 21:52\n"U više navrata smo na svim terenima, na svim nivoima, govorili o tome da se držimo ranijeg stava", rekao je Medvedev za sutrašnje "Večernje novosti", koje su večeras objavile izvod iz intervjua.\nOdgovarajući na pitanje da li to što su mnoge zapadne zemlje, ignorišući međunarodno pravo priznale secesiju Kosova i Metohije, može da se završi stvaranjem "velike Albanije", Medvedev je rekao da su "sve ideje različitih novih ujedinjenja, država i tako dalje veoma opasne".\n"Jer, na kraju provociraju najagresivnije krugove, koji su u najvećoj mjeri nacionalistički opredijeljeni, da postižu svoje ciljeve pomoću nasilja i oružja, kojeg je, sve u svemu, još dovoljno. Smatram da su to vrlo opasne izjave", rekao je Medvedev.\nMedvedev je za "Novosti" govorio i o sve glasnijim pokušajima revizije istorije, pritiscima Prištine i međunarodne zajednice, odnosima Rusije i Srbije, poziciji Republike Srpske, širenju NATO-a, ulaganjima u Srbiju...\nDmitri Medvedev Rusija Srbija Kosovo


USLUGE – STUDIO PILASTRO\nUspešan projekat dizajna enterijera je onaj koji zadovoljava sledeće kriterijume: završen je u roku, ciljevi su ispunjeni, klijent je zadovoljan i budžet nije premašen. Dizajnerska rešenja koja nudi Studio Pilastro teže da objedine lepo, funkcionalno i racionalno.\nUsluga izrade idejnih rešenja za unutrašnje prostore, odnosno enterijere, podrazumeva izradu idejnog projekta, potrebne tehničke dokumentacije kao i rad na 3d modelu vašeg prostora kako biste najbolje sagledali kako će zgledati nakon završetka projekta. Ova usluga takođe obuhvata odabir nameštaja, materijala, boja i stručne konsultacije do završetka projekta.\nUsluga dizajna nameštaja podrazumeva projektovanje i dizajn komadog jedinstvenog nameštaja po meri i samo za vaš prostor. To mogu biti kuhinje, opremanje poslovnog prostora ili komadni nameštaj za svaki prostor u vašem domu ili kancelariji. Dizajn nameštaja podrazumeva osmišljavanje komada, izradu tehničke dokumentacije, 3d modelovanje i vizuelizaciju, uz odabir modernih boja i najkvalitetnijih materijala na tržištu.\nUsluga koju nudi Studio Pilastro je i 3d modelovanje i vizuelizacija. Sa decenijskim iskustvom možemo ponuditi izuzetno realistične prikaze 3d modela. Cilj 3d modelovanja i vizuelizacije je kreiranje dočaravanje atmosfere i izgleda enterijerskog prostora, eksterijerskog prostora ili nameštaja u punoj materijalizaciji i osvetljenju.\nUsluga konsaltinga, ili stručnih konsulacija podrazumeva razgovor i davanje saveta bez izrade tehničke dokumentacije, 3d modelovanja i vizuelizacije. U razgovoru sa našim dizajnerima možete saznati gde pronaći najkvalitetnije materijale po najpovoljnijim cenama, gde kupovati najkvalitetniji nameštaj, kako na funkcionalan način rešiti enterijer ili bilo koji problem koji se tiče dizajna, uređenja ili opremanja vašeg rezidencijalnog ili komercijalnog prostora.


“Rok opera” 26. septembra na Novosadskom sajmu\nTanjug 16. septembra 2020. 17:39\nNOVI SAD – Veliki muzički spektakl pod nazivom “Rock Opera” izlazi ponovo pred publiku pod otvorenim nebom 26. septembra na Novosadskom sajmu, saopštili su organizatori.\nSpektakl je tokom 2018. pred Novu godinu veoma lako i brzo rasprodao dva puta veliku salu beogradskog Centra „Sava“, a onda su imali i nastup na Beer festu 2019. pred skoro 80.000 ljudi, na Ušću.\nIz tog serijala produkcija ovog projekta je osmislila manje zapažen koncert “Dance opera” koji je gostovao u Centru „Sava“, ali i nastavak “Rock opera Vol. 2”, kao potvrda uspeha originalnog koncepta.\nNa sceni se nalazi čak 50 izvođača – solisti, Hor i orkestar, koji izvodi muziku legendarnih grupa i solo umetnika: Led Zeppelin, Deep Purple, The Queen, The Beatles, Pink Floyd, Van Halen, The Doors, Europe, Tina Turner, Robie Williams, i mnogi drugi.\n“To nije repertoar koji očekujete da ume izvede Opera ili čitav hor i orkestar, i baš je u tome naša prednost, jer mi smo nacionalni teatar, imamo izuzetno iskusne, talentovane i školovane muzičare i pevače, tako i dolazi do ovako neobičnog spoja,” objašnjava Aleksandar Stankov, direktor Opere SNP.\nU ovom dvočasovnom spektaklu pođednako uživaju i poklonici rokenrola i ljubitelji klasične muzike.


Saša Janković: Nema razloga za usvajanje leks specijalisa - Sputnjik Srbija\n02:33 27 Januar 2020\nSaša Janković: Nema razloga za usvajanje leks specijalisa\n20:35 11.03.2015 (osveženo 16:19 05.10.2015) Preuzmite kraći link\nZaštitnik građana Saša Janković ocenio je danas da ne postoje ni formalni ni suštinski razlozi zbog kojih bi Vladin predlog posebnog zakona, kojim se omogućava eksproprijacija radi sprovođenja projekta „Beograd na vodi“, bio razmotren u skupštini po hitnoj proceduri.\n„Formalno, nije poznato da su ovde nastale bilo kakve nepredvidive okolnosti koje su uslov za donošenje zakona u hitnoj proceduri. Suštinski, 'posebnim zakonom' se u jednoj kapitalnoj stvari zadire u Ustavom garantovano pravo građana na mirno uživanje svojine i to na način koji predstavlja presedan jer se odstupa od pravila koja važe za sve druge slučajeve u Srbiji“, piše u saopštenju.\nKako je ocenio zaštitnik građana, Vlada predlaganjem leks specijalisa želi da stvori osnov za eksproprijaciju nepokretnosti radi izgradnje „Beograda na vodi“, koji ne postoji u važećem Zakonu o eksproprijaciji.\nLeks specijalis za „Beograd na vodi“\n„Eksproprijacijom se građanima bez njihove volje, uz naknadu, oduzimaju nepokretnosti u vlasništvu a važećim Zakonom o eksproprijaciji propisano je da Vlada može da utvrdi postojanje javnog interesa samo ako je to neophodno za izgradnju objekata u oblasti obrazovanja, zdravstva, socijalne zaštite, kulture, vodoprivrede, sporta“, navodi se u saopštenju.\nArhitekta Bojović: Posle leks specijalisa saradnja sa Malim je nemoguća\nDodaje se da prema odredbama aktuelnog Zakona o eksproprijaciji, Vlada može da utvrdi postojanje javnog interesa ako je to neophodno i za izgradnju objekata saobraćajne i komunalne infrastrukture, objekata za potrebe državnih organa i organa teritorijalne autonomije i lokalne samouprave, objekata za odbranu zemlje, kao i za izgradnju stanova kojima se rešavaju stambene potrebe socijalno ugroženih lica.\n„Zaštitnik građana očekuje da će predloženi zakon biti razmotren u Narodnoj skupštini u redovnoj proceduri, koja garantuje potpunije i kvalitetnije sagledavanje svih argumenata i posledica ovakve namere“, stoji u saopštenju.\nleks specijalis, Beograd na vodi, Saša Janković, Beograd, Srbija


Vreme 1549 - Uloga predsednika SAD: Ima li svetla u Trampovoj senci\nJEDINI ZADOVOLJAN: D. Tramp\nDa ovakvi sastanci nemaju nikakvog značaja, ne bi bili ni organizovani, a američki predsednik ne bi potrošio čitavo popodne (samo dva meseca uoči izbora) zamajavajući se sa ljudima čija imena, funkcije, pa i probleme njihovih država suštinski i ne poznaje\nNa pitanje ko je odneo pobedu na sastanku Beograda i Prištine u Beloj kući proteklog petka, odgovor je – Donald Tramp. Već letimičan pogled na snimke ceremonije potpisivanja dokumenata i bilateralnih susreta sa američkim predsednikom, pokazuje koliko je čitav događaj bio projektovan tako da se pošalje poruka o Trampovoj nadmoći i harizmi. Ego američkog predsednika, velik kao "Tramp kula" u Njujorku, bio je u potpunosti zadovoljen i ispoštovan. No, tek nam detaljan uvid u izjave o namerama koje su potpisali Aleksandar Vučić i Avdulah Hoti, daje punu sliku o tome na koji je način ovaj susret bio relevantan za aktuelnu Trampovu izbornu kampanju.\nO ČEMU SE PREGOVARALO\nIako je uoči sastanka nagoveštavano da će tema razgovara biti ekonomska normalizacija, politička komponenta je natkrila ekonomsku. Od ukupno 16 tačaka koje se nalaze u izjavama o namerama, osam je političkog karaktera, a šest je direktan proizvod izborne agende predsednika Trampa. Nije teško zaključiti da Hezbolah ili 5G mreža nemaju previše poveznica sa normalizacijom ekonomskih odnosa Beograda i Prištine. Kako je u srži pregovaračkog metoda američkog predsednika krilatica give to take (daj da bi dobio), jasno je da su srpska i kosovska delegacija morale ponuditi nešto svojim domaćinima u zamenu za prijem u Beloj kući i očekivanu ekonomsku pomoć. Bez ikakve sumnje, organizovanje sastanka u Beloj kući tačno dva meseca pred predsedničke izbore, kao i pridodavanje dokumentu šest "američkih" tačaka sa agende predsednika, imalo je za cilj da poveća šanse Donalda Trampa na izborima. Naravno, ni "ekonomska normalizacija odnosa" Beograda i Prištine, kao ni sporazum između Izraela i Ujedinjenih Arapskih Emirata, neće odlučiti pobednika. No, u izjednačenoj izbornoj trci važne poene mogu doneti i političke poruke koje je Trampova kampanja, kroz dogovor Beograda i Prištine, pokušala da pošalje određenim ciljnim grupama unutar SAD.\nDIPLOMATSKI BREND "TRAMPA MIROTVORCA"\nPrva karakteristika po kojoj je Donald Tramp postao poznat američkoj javnosti pre više decenija bilo je njegovo pregovaračko umeće. Mit o Trampu kao magu pregovaračkih veština učvršćen je krajem osamdesetih godina njegovim bestselerom Umeće pregovaranja (The Art of Deal). Ova sposobnost privlači jedan broj birača i uliva poverenje u Trampove sposobnosti da vodi državu. Dokumenti koje su Vučić i Hoti potpisali u Beloj kući prošlog petka predstavljeni su kao potvrda pregovaračke umešnosti Trampa i njegove administracije i u domenu međunarodne politike.\nŠtaviše, insistiranjem na tome kako je Trampova administracija prva uspela da pomogne postizanju navodno "istorijskog sporazuma" između dve suprotstavljene strane, šalje se predizborna poruka kako je Trampova diplomatija bolja i uspešnija u odnosu na njegove prethodnike, koji u tome nisu uspeli. Ričard Grenel, Trampov izaslanik za dijalog Beograda i Prištine, izneo je u autorskom tekstu za magazin "The Hill" stav kako je upravo "Trampov poseban diplomatski brend" doprineo postizanju dogovora. Taj brend se bazira na pristupu da forma nije presudna, da nema crvenih linija, da je sve podložno pregovorima i da nema ultimativnih zahteva nijedne od strana. Poruka o izuzetnom uspehu Trampove diplomatije upućena je prevashodno umerenim i centristički opredeljenim biračima, kojima su državničke sposobnosti važan faktor pri odabiru kandidata koga će podržati na izborima.\nDodatno, poslata je i važna poruka kako je Tramp "mirotvorac", koji je u stanju da primenom diplomatskih i ekonomskih sredstava spoljne politike doprinese rešavanju decenijskih konflikata. Ova poruka je važna za održavanje imidža Trampa kao čoveka koji neće srljati da uvuče Ameriku u nove ratove i koji će težiti da njenu vojsku izvuče iz nepotrebnih i skupih međunarodnih angažmana, a prevashodno je upućena libertarijanskoj grupi birača, koja gaji snažnu averziju prema američkom intervencionizmu.\nZAŠTITA INTERESA IZRAELA\n"Kada budem postao predsednik, tretiranje Izraela kao drugorazrednog građanina završiće se prvog dana", ove reči uputio je sadašnji predsednik SAD u izbornoj kampanji 2016. godine aludirajući na neblagonaklon odnos predsednika Baraka Obame prema Izraelu. Svoju reč je održao. Štaviše, čini se da je nadmašio očekivanja i najoptimističnijih Izraelaca. Za nepune četiri godine Trampovog mandata SAD su napustile Iranski nuklearni sporazum, priznale Jerusalim za prestonicu Izraela, premestile američku ambasadu iz Tel Aviva u Jerusalim, prihvatile izraelsku aneksiju Golanske visoravni, a Amerika je ponovo postala čuvar izraelskih interesa u Savetu bezbednosti Ujedinjenih nacija. Prema rezultatima anketa Istraživačkog centra Pju (Pew Research Center) rađenih 2019. godine, čak 42 odsto Jevreja u Americi smatra da je predsednik Tramp učinio previše za Izrael.\nKroz unošenje u izjave o namerama Beograda i Prištine odredbi o međusobnom priznanju Kosova i Izraela, premeštanju ambasade Srbije iz Tel Aviva u Jerusalim i restituciji jevrejske imovine iz doba Holokausta, Tramp želi da postigne trostruki efekat.\nPrvi cilj je da utiče na jevrejsku zajednicu pred novembarske izbore. Američki Jevreji tradicionalno podržavaju demokrate. Tako je 71 odsto pripadnika ove zajednice izašlih na izbore 2016. godine poklonilo poverenje kandidatkinji demokrata Hilari Klinton. Procenjuje se da u SAD živi preko sedam miliona američkih Jevreja. Najviše ih je u Njujorku i Kaliforniji, državama u kojima poslednjih decenija republikanski kandidati nemaju previše šansi. Međutim, važnu ulogu na izborima može odigrati preko 600.000 američkih Jevreja u Floridi, 300.000 u Pensilvaniji, 150.000 u Ohaju ili 100.000 u Arizoni – tradicionalno kolebljivim državama u kojima je razlika između kandidata često manja od 100.000 glasova.\nDrugi cilj jeste da dodatno pridobije naklonost evangelista. Oni ga već zdušno podržavaju i 81 odsto pripadnika ove religijske grupacije glasalo je za Donalda Trampa 2016. godine. S obzirom da su evangelisti veliki podržavaoci Izraela i američko-izraelskog prijateljstva, čini se da aktuelni predsednik ovakvim potezima želi da zadrži i, ukoliko je moguće, ojača bazu.\nTreći cilj jeste deo šireg spoljnopolitičkog pristupa predsednika Trampa. On nastoji da kroz podršku Izraelu i drugim savezničkim državama na Bliskom istoku izgradi strategiju zaprečavanja Irana kao i država i grupacija koje ga podržavaju.\nŠIRENJE KOALICIJE PROTIV SUPARNIKA SAD\nDogovor iz Vašingtona poslao je poruku i o sposobnosti Trampa da proširi međunarodna savezništva u borbi protiv ključnih oponenata SAD. Time se demantuje tvrdnja Trampovih protivnika kako on samo ruši savezništva i antagonizuje odnose SAD sa drugim državama. Pre svega, odredba o obećanju strana da neće nabavljati 5G opremu od "nepouzdanih dobavljača" skovana je da bi se poslala poruka o tome kako SAD rade na zaprečavanju kineskog uticaja širom sveta. Iako nigde nije eksplicitno navedeno da se misli na kinesku opremu, Trampova kampanja je predstavila ovu odredbu kao još jednu pobedu protiv Kine. Optuživanje Kine za brojna nedela deo je Trampove političke strategije još od prethodne kampanje, a faktičko obuzdavanje Kine postalo je i važan deo njegove spoljne politike tokom prethodne četiri godine. Iako je bilo perioda u kojima su se odnosi poboljšavali, pandemija kovida-19 dovela je do porasta upotrebe oštrog narativa prema Kini. To je bilo vidljivo i ovom prilikom, pa je Tramp u prisustvu Vučića i Hotija naglasio kako su i Srbija i Kosovo žrtve "kineske kuge", isto kao i SAD i čitav svet, čemu se niko od prisutnih nije usudio da protivreči. Ovakve poruke upućene su, pre svega, jezgru Trampovih konzervativnih birača, čiji najveći deo vidi Kinu kao ključnu pretnju po SAD.\nPored toga, poslata je i poruka kako Tramp uspešno širi koaliciju protiv Hezbolaha, jer su strane obećale da će proglasiti Hezbolah za terorističku organizaciju. Delovanje protiv Hezbolaha deo je Trampovih napora za izgradnju koalicije protiv Irana, imajući u vidu da se ova organizacija doživljava kao "produžena ruka" Teherana u Libanu. Jedan od ključnih spoljnopolitičkih zaokreta koje je Tramp napravio u odnosu na Obaminu administraciju bila je promena politike prema Iranu, odustajanje od nuklearnog sporazuma i posvećenost različitim vidovima delovanja protiv Teherana i njegovih satelita. Beograd i Priština su ovim dokumentom posvedočili da žele da budu deo Trampovih napora na ovom polju. Poruka čvrstine prema Iranu poslata je najširem sloju republikanskih birača, koji su bili skeptični prema Obaminoj politici u ovom domenu.\nTakođe, obećanjem Beograda i Prištine da će raditi na diversifikaciji izvora poslata je poruka da je Vašington čvrst i prema Moskvi, te da želi da zaustavi i njen uticaj u Evropi, koji se u dobroj meri bazira na izvozu energenata u države koje su gasno zavisne od Ruske Federacije. Ova poruka je važna za one i dalje neopredeljene birače koji imaju skepsu o Trampovoj čvrstini prema Vladimiru Putinu, na kojoj često insistira demokratski tabor.\nNisu uloge mirotvorca, vrsnog pregovarača, prijatelja Izraela i predsednika koji je čvrst prema takmacima jedine koje je predsednik Tramp želeo da pokaže u okviru pregovora u Beloj kući. Odredbe kojima su se strane obavezale da će se angažovati na podsticanju dekriminalizacije homoseksualnosti u državama u kojima je ona i dalje kriminalizovana, insistiranje na religijskim slobodama, kao i isticanje stava o snažnoj ekonomiji kao preduslovu svakog napretka – sve su ovo bile poruke dogovora Beograda i Prištine koje su targetirale i američko javno mnjenje. Međutim, nema sumnje da su prethodno analizirane tačke, više od ostalih, imale za cilj da ojačaju bazu ili pridobiju neopredeljene birače.\nJESMO LI POMOGLI TRAMPU DA POBEDI?\nNeki eksperti kažu da američke izbore ne treba pratiti pre američkog Praznika rada. Ako je i tako, posle 7. septembra nemate više šta da čekate. Najvažnija politička trka na svetu ulazi u finiš i, po svemu sudeći, biće veoma neizvesna do prolaska kroz cilj.\nKada bi sastanci kakav je bio onaj 4. septembra u Beloj kući donosili sigurnu pobedu na izborima, Donald Tramp bi ih organizovao, da parafraziramo nekada ozbiljnog rokera, "5-6 puta u roku od 3 minuta". Ma koliko značajni (sebi) bili, Srbi neće prelomiti izbore. Ipak, da takvi sastanci nemaju nikakvog značaja, ne bi bili ni organizovani, a američki predsednik ne bi potrošio čitavo popodne (samo dva meseca uoči izbora) zamajavajući se sa ljudima čija imena, funkcije, pa i probleme njihovih država suštinski i ne poznaje. Sastanak u Beloj kući, bez ikakve dileme, deo je Trampove kampanje. Ako ništa drugo, ukoliko Tramp pobedi, moći ćemo da kažemo da ništa bez nas ne bi uradio. Skromno, po tradiciji.\nAutori su asistenti na Fakultetu političkih nauka i urednici portala www.americki-izbori.rs


Žiru ima ideju i pravo rešenje za Mbapeovu poziciju na terenu - Admiral Bet SPORT\nŽiru ima ideju i pravo rešenje za Mbapeovu poziciju na terenu\nMarko Đinđić Posted on 15. oktobra 2018. 10:15 15. oktobra 2018. 09:36\nFoto: Kevin C. Cox/Getty Images\nFudbalska reprezentacija Francuske dočekaće sutra od 20:45 reprezentaciju Nemačke u trećem kolu Lige A u Ligi nacija.\nNovi svetski šampion dočekaće bivšeg svetskog šampiona, koji se nalazi u velikoj krizi i ne zna za pobedu u poslednja tri takmičarska meča.\nNemci su prvi put u istoriji odigrali tri vezana meča bez postignutog pogotka, a sada ih očekuje veoma teško gostovanje.\nFrancuzi su veliki favoriti u derbiju svetskih šampiona\nNapad Francuske predvodiće Olivije Žiru, a pravu dilemu ima selektor Didije Dešan – da li Kilijana Mbapea upariti sa Žiruom u napadu?\nMbape je u Monaku i Pari Sen Žermenu igrao na svim pozicijama u napadačkoj liniji – na oba i krila i u samom špicu.\nNa pitanje da li bi Mbape morao da igra u centralnom delu napadačke trojke, njegov saigrač Olivije Žiru ima odgovor na to pitanje:\nKilijan ima kvalitet da igra na svakoj poziciji u napadu. Na kojoj god da je poziciji on nema problema, ali kada me pitate da li je pametno da igra na poziciji centarfora u tandemu sa mnom, nisam baš siguran da je to najbolja opcija.\nTagovi : kilijan mbape, olivije žiru\nČanak: Pamet disproporcijalna energiji\nĐoković: Prvo mesto je veće od svega\nAktuelno Engleska Fudbal Međunarodni fudbal Ostalo\nIz Lige Evrope na dno Čempionšipa\nAuthor Stefan CvetkovićPosted on 18. novembra 2019. 23:18 18. novembra 2019. 21:31\nIznenađujući put je izabrao austrijski trener Gerhard Struber. 42-godišnji Austrijanac napustio je austrijski Volfsberger sa kojim je trenutno treći u šampionatu i sa kojim trenutno nastupa u Ligi Evrope...\nFudbal Međunarodni fudbal Nemačka\nMajnc ima novog trenera\nAuthor Stefan CvetkovićPosted on 18. novembra 2019. 22:58 18. novembra 2019. 21:16\nPre nekoliko dana dobio otkaz, danas već novi posao. Majnc je nedavno smenio Sandra Švarca nakon serije loših rezultata, i za njegovog naslednika postavio Ahima Birlorzera koji je potpisao...\nDanci i Švajcarci idu na EURO; Italijani brojali do devet\nAuthor Stefan CvetkovićPosted on 18. novembra 2019. 22:41 18. novembra 2019. 22:45\nOdigrano je još osam utakmica kvalifikacija za EURO narednog leta u grupama D, F i J. U grupi D imali smo najveću dramu. Švajcarska, Danska i Irska borili su...\nMesi iz penala u 92’ poništio projektil Suareza\nAuthor Stefan CvetkovićPosted on 18. novembra 2019. 22:14 18. novembra 2019. 22:16\nVeoma interesantan prijateljski meč odigrali su Argentina i Urugvaj. U Tel Avivu Argentina i Urugvaj remizirali su 2:2. Golove za Urugvaj postigli su Edinson Kavani i Luis Suarez, dok...\nLuis Enrike se vraća na klupu Španije?\nAuthor Stefan CvetkovićPosted on 18. novembra 2019. 21:40 18. novembra 2019. 21:29\nPrema pisanjima španskih medija Roberto Moreno sigurno neće voditi "Crvenu furiju" na Evropskom prvenstvu naredne godine. Luis Enrike napustio je kormilo reprezentacije u junu zbog privatnih problema. Od tada...\nAktuelno Francuska Fudbal Međunarodni fudbal Transferi\nNema novog ugovora za Tijaga Silvu?\nAuthor Stefan CvetkovićPosted on 18. novembra 2019. 21:14 18. novembra 2019. 20:46\nBrazilski štoper mogao bi kao slobodan igrač da napusti Pari Sen Žermen na kraju sezone. Kako brazilski Goal prenosi, Parižani nisu sigurni da li će ponuditi produženje saradnje iskusnom...\n18. novembra 2019. 12:07\nTiket dana: Golovi i jedna ozbiljna dvojka\nAuthor Marko ĐinđićPosted on 18. novembra 2019. 12:07\nJoš danas i sutra i kvalifikacije za Evropsko prvenstvo su završene. Danas će najzanimljivije biti u susretu između Republike Irske i Danske, dok ostali...\n18. novembra 2019. 11:45\nBarselona želi srpskog reprezentativca?\n18. novembra 2019. 13:25\nPromašena investicija – plaćen preko milion evra, a napušta klub već u januaru\n18. novembra 2019. 10:00\nNadal na čelu, Đoković drugi u 2019; Skok Tima, Srbija ima u top 100 ima petoricu\n18. novembra 2019. 15:05\nAlba oslabljena protiv Zvezde


Za veću bezbednost dece - Dnevni list Danas\nPočetna » Društvo » Za veću bezbednost dece\nKontrola auto-sedišta za male putnike\nZa veću bezbednost dece\nČlan Gradskog veća za saobraćaj i puteve Nemanja Vukčević prisustvovao je drugoj po redu javnoj akciji kontrole auto-sedišta za decu koja ima za cilj povećanje bezbednosti najmlađih u saobraćaju.\n0Piše: R. D. 11. novembra 2013. 17.49\nAkcija se održala na parkingu preko puta Master centra Novosadskog sajma za sve roditelje i ostale zainteresovane koji su želeli da provere da li auto-sedište koje koriste odgovaraju uzrastu njihovog deteta, da li je sedište pravilno postavljeno u vozilu i da li je dete pravilno vezano tokom vožnje.\n– Ova akcija je još jedna u nizu koju Grad Novi Sad podržava sa jednim ciljem, a to je da se nivo bezbednosti u saobraćaju podigne na što viši nivo. Podsetiću da Novi Sad ove godine prvi put beleži povećanje stope nataliteta i u skladu sa tom činjenicom nastavićemo da utičemo na svest i savest vozača i svih učesnika u saobraćaju da bi naša deca i najmlađi sugrađani bili svakodnevno bezbedni u saobraćaju, rekao je Nemanja Vukčević.\nAkciju organizuju Savet za koordinaciju poslova bezbednosti saobraćaja na putevima Grada Novog Sada, Centar za promociju bezbednosti saobraćaja i Udruženje „Roditelj“, a pregled sedišta su obavili edukovani savetnici za auto- sedišta.\nU prethodnoj akciji pregleda auto-sedišta, koja je održana početkom juna ove godine, pregledano je oko pedeset vozila, a rezultati akcije pokazali su da je 76 odsto dece nepravilno vezano u auto-sedištu, dok se gotovo 80 odsto sedišta neispravno koristi u saobraćaju.\nPrema podacima Agencije za bezbednost saobraćaja Republike Srbije, deca u Srbiji danas češće stradaju kao putnici u vozilu nego kao pešaci. Samo u 2011. godini, 791 dete je stradalo kao putnik na srpskim putevima, najčešće u vozilima svojih roditelja. Velika većina njih bila bi pošteđena povreda ili bi njihove povrede bile lakše, da su bila pravilno vezana u dečijim auto-sedištima.


Dimitrijević i ministar spoljnih poslova Sirije Mekdadi razgovarali o unapređenju bilateralne saradnje | Ministarstvo privrede Republike Srbije\nDimitrijević i ministar spoljnih poslova Sirije Mekdadi razgovarali o unapređenju bilateralne saradnje\nDržavni sekretar u Ministarstvu privrede Srbije Zoran Dimitrijević razgovarao je danas sa ministrom spoljnih poslova Sirijske Arapske Republike Fejsalom Mekdadijem o unapređenju bilateralne ekonomske saradnje.\n„Osnova bilatralne saradnje Srbije i Sirije je postavljena još 1946. godine, a na nama je važan zadatak da naše odnose dodatno razvijamo, posevno u oblasti privrede“ istakao je Dimitrijević.\nDržavni sekretar je informisao sirijsku delegaciju o aktuelnim privrednim kretanjima u Srbiji i istakao da naša zemlja korača krupnim koracima, posebno nakon fiskalne konsolidacije, ostvarenog realnog rasta BDP, povećanja broja zaposlenih i rasta zarada.\n„Srbija je uspela i tokom pandemije da zadrži likvidnost i veoma povoljan privredni ambijent za ulaganje, kako domaćih, tako i stranih kompanija, zahvaljujući blagovremenoj reakciji Vlade Republike Srbije i primeni adekvatnih ekonomskih mera“, rekao je Dimitrijević.\nOn je tokom sastanka izarazio i zadovoljstvo što je Srbija bila domaćin Samita Pokreta nesvrstanih zemalja, povodom obeležavanja 60. godišnjice od Prve konferencije.\nMekdadi je istakao da oseća izuzetnu čast i zadovoljstvo zbog učešća sirijske delegacije na Samitu pokreta nesvrstanih zemalja i prilike da se ponovo susretne sa prijateljima iz Srbije.\n„Istorijske veze povezuju naše narode, imamo dosta zajedničkih interesa, smatram da izgubljene godine nedovoljne saradnje treba nadoknaditi u narednim mesecima i bliskoj budućnosti“, rekao je Mekdadi.\nSirijska delegacija je posebno izrazila interesovanje za obnovu saradnje u oblasti trgovine, turizma, saobraćaja i naučne i tehničke saradnje, a Mekdadi je istakao da očekuje da će Srbija obnoviti raniji kontinuitet i da će učestvovati na najstarijem međunarodnom sajmu trgovine na svetu koji se održava u Damasku, a koji predstavlja izuzetno važan privredni događaj.


Hrvatska sada optužuje BiH: Trebali su dovesti migrante pred EU parlamentarce - Objektivno\nHrvatski ministar unutrašnjih poslova i potpredsjednik vlade te zemlje Davor Božinović optužio je bh. stranu da je učestvovala u navodnom performasnu na granici, kada je hrvatska policija zabranila EU parlamentarcima da provjere tretman migranata.Božinović tvrdi da je sve bilo izrežirano i da su italijanski parlamentarci bili u privatnoj posjeti granici Hrvatske i BiH. On je optužio bosanskohercegovačku stranu da je u tome učestvovala.\n“Skupljamo i imamo sve više informacija o performansu koji se trebao dogoditi na našoj granici. Bilo je pomagača s BiH strane granice koji su trebali ilegalno dovesti migrante u trenutku kada su se trebali pojaviti talijanski europarlamentarci”, naveo je Božinović gostujući na HRT-u.\nOn je optužio i hrvatski SDP da je učestvovao u tome, naglasivši da granična policija postupila ispravno.\nCrnogorska policija uhapsila je u Pljevljima instruktora u jednoj tamošn\nProces vakcinacije širom svijeta predstavljen je kao krucijalni korak ka i\nNovi snažan zemljotres pogodio je večeras područje hrvatske Petrinje, a


Pripreme za prvi “72 Sata summer Fest” u BiH, koji će se od 8. do 10. augusta održati na kakanjskom izletištu Ponijeri, privode se kraju. Organizatorima su ostale još samo sitnice, kompletirana je lista bendova i DJ-eva koji će zabavljati posjetioce iz cijele BiH i regiona.\nPrvog dana festivala, odnosno u petak 8. augusta, nastupit će i Visočki DJ-evi, Naim Kavazić poznatiji kao Djambalaja i Salko Hodović a.k.a. Mistico, koji su već nekoliko godina prisutni na lokalnoj sceni.\n“Mislim da je velika stvar što predstavljamo naš grad na ovom festivalu i sigurno da ćemo dati maksimum da pokažemo da i ovdje postoje kvalitetni ljudi koji se bave muzikom”, kaže Djambalaja, te istakao da mu je drago što su njih dvojica dio prvog “72 Sata summer Fest” u BiH.\nMistico, koji je inače i producent elektronske muzike, otkrio je da će on i Djambalaja pripremiti tech/deep house set i očekuje da će zadovoljiti publiku svojim performansom.


Predlozi za unapređenje Nacrta zakona o referendumu i narodnoj inicijativi - Amandmani\nPredlozi za unapređenje Nacrta zakona ...\nPredlozi za unapređenje Nacrta zakona o referendumu i narodnoj inicijativi\nKoja rešenja nisu dobra u Nacrtu zakona o referendumu i narodnoj inicijativi analizira za prEUgovor Transparentnost Srbija i, oslanjajući se na nedavno objavljeno mišljenje Venecijanske komisije, predlaže konkretne amandmane kako bi se tekst ovog propisa unapredio.\nVenecijanska komisija uputila je ozbiljne zamerke Ministarstvu za državnu upravu i lokalnu samoupravu na proces izrade Zakona o referendumu i narodnoj inicijativi, kao i na pitanja koja nisu rešena na adekvatan način u aktuelnom nacrtu. Mišljenje Venecijanske komisije je u velikoj meri podudarno i sa ranije objavljenim komentarima i bojaznima domaćih nevladinih organizacija, među kojima je i članica prEUgovora Transparentnost Srbija.\nMeđutim, pojedina bitna pitanja nisu bila u dovoljnoj meri predmet razmatranja Venecijanske komisije, uključujući tu i pitanje shodne primene Zakona o finansiranju političkih aktivnosti i identifikovanja „organizatora referendumske kampanje“. S obzirom na broj nerešenih pitanja, jedino prihvatljivo rešenje u ovom trenutku jeste objavljivanje revidiranog Nacrta i organizovanje otvorenih konsultacija pre njegovog upućivanja u dalju proceduru ili međunarodnim organizacijama.\nU okviru ovog dokumenta koalicija prEUgovor predstavlja ukratko mišljenja i preporuke Venecijanske komisije u vezi sa Nacrtom zakona, a zatim daje konkretne predloge za formulisanje konkretnih odredaba u zakonu na bolji i potpuniji način, polazeći od teksta objavljenog Nacrta. Pri čitanju amandmana treba imati u vidu da postoje i brojna druga pitanja u Zakonu koja nisu adekvatno rešena, odnosno, da su amandmani prvenstveno usmereni na rešavanje uočenih problema u oblasti vođenja i finansiranja referendumske kampanje i kampanje za podršku narodnoj inicijativi.\nZakon o referendumu i narodnoj inicijativi ima veliki značaj za ostvarivanje ustavnih prava građana, koja su, naročito u delu koji se odnosi na narodnu inicijativu, u proteklih 15 godina uglavnom bila mrtvo slovo na papiru. Usled restriktivnih zakonskih odredaba u vezi sa prikupljanjem potpisa, kao i nepostupanja Narodne skupštine po podnetim inicijativama, one su veoma retko bile podnošene.\nOvaj zakon se trenutno menja u senci najavljenih izmena Ustava u delu koji se odnosi na pravosuđe, i očekuje se da će prvi put biti primenjen upravo na referendumu na kojem će se građani Srbije izjašnjavati o tim izmenama u najvišem pravnom aktu zemlje. Loša iskustva kampanje koja je prethodila potvrđivanju prethodnog ustavnog referenduma (28. i 29. oktobra 2006. godine), glavni su motiv da se sada u velikoj meri posvetimo upravo ovim pitanjima.\nIzradu ove publikacije omogućio je Balkanski fond za demokratiju, program Nemačkog Maršalovog fonda SAD i Ambasade Kraljevine Norveške u Beogradu u okviru projekta „PrEUgovor za vladavinu prava i EU integracije“.\nBroj preuzimanja 92


EPS: Bager plaćamo 35 miliona evra - TopVesti.rs\nElektroprivreda Srbije (EPS) demantovala je danas navode Demokratske stranke o nabavci rotornog bagera za kop "Radljevo" i objavila da je ugovorena cena sa montažom 35.489.827 evra. Demokratska stranka danas je saopštila je da je EPS u procesu nabavke bagera i da bi za taj posao moglo da bude potrošeno tri miliona evra više nego što je potrebno. "Rotorni\nfoto Miroslav Dragojević 0 komentara Elektroprivreda Srbije (EPS) demantovala je danas navode Demokratske stranke o nabavci rotornog bagera za kop „Radljevo“ i objavila da je ugovorena cena sa montažom 35.489.827 evra. Demokratska stranka danas je saopštila je da je EPS u procesu nabavke bagera i da bi za taj posao moglo da bude potrošeno tri miliona\nEPS dematuje DS: Bager za kop Radljevo plaćamo 35 mln evra\nBEOGRAD: Elektroprivreda Srbije saopštila je da je EPS ugovorio nabavku bagera za kop Radljevo po ceni od 35 miliona evra, a ne kao što tvrdi Demokratska stranka za 38 miliona evra. Foto: Tanjug EPS je istakao da je nabavka rotornog bagera za kop Radljevo sa montažom ugovorena po ceni od 35.489.827 evra u otvorenom postupku javne nabavke. Podaci iz\nBEOGRAD - Elektroprivreda Srbije saopštila je danas da je EPS ugovorio nabavku bagera za kop Radljevo po ceni od 35 miliona evra, a ne kao što tvrdi Demokratska stranka za 38 miliona evra. EPS je istakao da je nabavka rotornog bagera za kop Radljevo sa montažom ugovorena po ceni od 35.489.827 evra u otvorenom postupku javne nabavke. Podaci iz tenderskog\nEPS je istakao da je nabavka rotornog bagera za kop Radljevo sa montažom ugovorena po ceni od 35.489.827 evra u otvorenom postupku javne nabavke. Podaci iz tenderskog procesa su javni i svi zainteresovani mogu da ih provere na portalu javnih nabavki. - Tokom postupka nabavke ispoštovane su sve procedure, a očigledno je da se izvorima DS pričinilo dodatnih\nPodaci iz tenderskog procesa su javni i svi zainteresovani mogu da ih provere na portalu javnih nabavki. Tokom postupka nabavke ispoštovane su sve procedure, a očigledno je da se izvorima DS pričinilo dodatnih tri miliona evra. Na tender su 1. jula 2021. godine dostavljene dve ponude i ugovor je dodeljen prvoplasiranom konzorcijumu koji čine Energotehnika\nBeograd -- "Elektroprivreda Srbije" demantuje netačne navode Demokratske stranke, navodi se u saopštenju ove kompanije. EPS ukazuje da je nabavka rotornog bagera za kop "Radljevo" sa montažom ugovorena po ceni od 35.489.827 evra u otvorenom postupku javne nabavke. "Podaci iz tenderskog procesa su javni i svi zainteresovani mogu da ih provere na portalu\nFoto: Aleksandar Stojanovic Demokratska stranka (DS) saopštila je danas da je Elektroprivreda Srbije (EPS) u procesu nabavke rotornog bagera za površinski kop Radljevo, a prema njihovim navodima, za taj posao bi moglo da bude potrošeno tri miliona evra više nego što je potrebno. "Rotorni bager koji se nabavlja košta oko 30 miliona evra, a sa montažom


Fabregas ne dolazi u Barselonu : Nadlanu.com\nFabregas ne dolazi u Barselonu\nBARSELONA, 19. jula 2010. (Beta-AP) - Trener Barselone Pep Gvardiola rekao je da uprava španskog kluba najverovatnije neće uspeti da angažuje fudbalera Arsenala Seska Fabregasa.\nGvardiola je rekao da je iz razgovora sa predsednikom kluba Sandrom Roselijem stekao utisak da su pokušaji da se Fabregas dovede u Barselonu "veoma teški i gotovo završeni i da oko toga nema pregovora".\n"Mislim da bi Fabregasov transfer mnogo koštao. Želimo da dođe u Barselonu, ali ako Arsenal ne želi da pregovara, on neće preći na Kamp Nou. Ne znam dokle su stigli pregovori, verujem da ga uprava londonskog kluba želi u svom timu - on je sjajan fudbaler", rekao je Gvardiola.\nMeđutim, trener Barselone rekao je da nije "ni optimista ni pesimista" po pitanju dolaska španskog reprezentativca na Kamp Nou, uprkos tome što su mnogi engleski klubovi, ali i Real Madrid zainteresovani za njega.\nUprava Arsenala je 2. juna odbila ponudu Barselone za Fabregasa, koji je ranije izjavio da bi iz Arsenala otišao jedino u Barselonu, za\nkoju je igrao u mladjim kategorijama.\nTrener Arsenala Arsen Venger rekao je da ne namerava da pusti 23-godišnjeg Fabregasa, koji je u klub iz severnog Londona došao u\njulu 2003. godine.


ASP tvrdi: Kinezi zbog korone zatražili 43,6 miliona eura - preduzetnica.me\nPočetna»Kolumne»Biznis i Zdravlje»ASP tvrdi: Kinezi zbog korone zatražili 43,6 miliona eura\nKineska kompanija CRBS je u novembru 2020. godine, obavijestila tada odlazećeg ministra saobraćaja Osmana Nurkovića da uslijed mjera izazvanih Covid 19 epidemijom potražuje 43,6 miliona eura, kazali su iz Akcije za socijalnu pravdu.\n“Upravo toliko je kineska kompanija China Road and Bridge Corporation (CRBC) izračunala da košta to što od februara 2020. godine do sredine iste godine nije mogla da gradi prioritetnu dionicu Smokovac Mateševo po planiranoj dinamici radova”, saopšteno je iz ASP-a .\nKako tvrde, niko iz Vlade Duška Markovića nije upoznao crnogorske građane u vezi sa ovim potraživanjem.\n“Do početka ove godine to potraživanje CRBC nije se vodilo kao povučeno, dok je po ovom pitanju istovremeno postojala potvrda pokrenutog spora od kineske kompanije. Ni Nurković, niti bilo ko iz odlazeće Vlade Duška Markovića, nije tada upoznao crnogorske građane sa ovim potraživanjem, iako oni finansiraju kompletnu izgradnju dionice autoputa. Vlade Demokratske partije socijalista podigle su „visoki zid ćutnje“ o ovom projektu, a kasnije vlade nijesu napravile značajniji otklon od netransparentnosti”, navodi se u saopštenju.\nPrema njihovim tvrdnjama, CRBC je od početka 2020. godine uputio Inženjeru veći broj obavještenja o namjeri pokretanja potraživanja za produženje roka za završetak radova i dodatno plaćanje usljed pojave Covid 19, piše rtcg.me.\n“Obavještenja su redovna procedura za ugovore o projektovanju i izgradnji zaključene po Žutom Fidicu, a upućuju se Inženjeru, odnosno u ovom slučaju francusko italijanskom konzorcijumu Ingerop Conseil & Ingenierie-Geodata Engineering S.p.A., kojeg Vlada plaća da kontroliše radove na priroritetnoj dionici. Inženjer je jedan od nekoliko kontrolora projekta izgradnje autoputa. Kao razloge za produženje roka i za dodatna plaćanja, koje je do sredine 2020. prikazivao kao privremena, CRBC je naveo odluke vlade u Kini, zatim crnogorske Vlade, ali i odluke zemalja u regionu zbog Covid 19, koje smatra događajima više sile, zbog čega nije imao dovoljno ljudstva da izvodi radove po planiranoj dinamici i trpio je negativne posledice”, navodi se u saopštenju ASP-a.\nKako dodaju, inženjer je krajem avgusta 2020. godine ocijenio da CRBC nije ponudio dokaze da je zbog epidemije, koju je crnogorska Vlada objavila 26. marta 2020. godine, nedostajalo radne snage ili robe i da je kineski izvođač sve do 15. marta mogao da angažuje radnu snagu izvan Kine, te je shodno tome ocijenio da CRBC nema pravo na dodatne troškove, a da ima pravo na eventualno produženje roka, samo ako dokaže da radovi kasne ili će kasniti zbog Covid 19.\n“Nakon ovakvog stava Inženjera, CRBC je početkom septembra 2020. godine izdao Saopštenje o nezadovoljstvu i najavio da pokreće spor, dok je krajem istog mjeseca dostavio novo potraživanje za produženje roka zbog Covid 19 epidemije. Vrednujući novo potraživanje, ovog puta samo za produženje roka, Inžinjer je ocijenio da je izbijanje Covid 19 izuzetan događaj više sile i da daje pravo samo na produženje roka, ako je izvođenje ključnih radova bilo ograničeno zbog direktnih i indirektnih posljedica događaja. Poslije ovog vrednovanja inženjera, kineska kompanija je u novembru 2020. godine poslala konačno potraživanje za dodatno plaćanje od 43,6 miliona zbog uticaja Covid 19 na projekat”, saopšteno je iz ASP-a.\nCRBC je, kako kažu, zatražio 14,9 miliona direktnih troškova, 27,3 miliona indirektnih troškova i 1,4 miliona troškova za glavnog podizvođača „Bemax“, jer podgorička kompanija nije mogla da angažuje radnu snagu iz Albanije i Bosne i Hercegovine, koju je angažovala u ranijem periodu.\n“Kao direktni troškovi računate su bruto plate osoblja koje nije moglo da se vrati iz Kine i osoblja u karantinu, te troškovi izgradnje karantina i opreme u mirovanju. Kao indirektni troškovi računati su režijski troškovi glavne, lokalne i kancelarija na gradilištu, kao i kasno oslobađanje garantnog depozita, ali i naknade za bankarske garancije”, zaključeno je u saopštenju ASP-a.\nPrethodni PostSaradnja Ministarstva zdravlja i Stambene zdruge „Zdravstvo“ u cilju rješavanja stambenih pitanja zdravstvenih radnika\nSljedeći Post Damjanović – Gašparikova: Odgovorno i otvoreno upravljanje javnim finansijama


Ekspertsko angažovanje predstavnika Agencije na treningu u Zagrebu o analizi propisa na rizike od korupcije\nTrening organizovan u cilju razmjene znanja crnogorske Agencije za sprječavanje korupcije i kosovskih institucija na temelju dosadašnjeg iskustva Agencije u prevenciji korupcije\nNačelnica Odsjeka za praćenje propisa i davanje mišljenja na propise iz oblasti antikorupcije Grozdana Laković učestvovala je kao ko-ekspert na treningu za predstavnike kosovskih institucija, u Zagrebu, 22.-23. maja 2018. godine, na temu: „Analiza propisa na rizike od korupcije“.\nImajući u vidu dosadašnje iskustvo Agencije u analizi propisa na rizike od korupcije Laković je podijelila iskustvo i znanje iz te oblasti sa predstavnicima kosovske Agencije za borbu protiv korupcije, Skupštine, Vlade i NVO sektora Kosova u cilju sagledavanja najboljeg okvira, metodologije i prakse za sprovođenje navedene nadležnosti.\nLaković je predstavnike kosovskih institucija upoznala sa načinom rada crnogorske Agencije u toj oblasti, odabirom zakona koji su predmet analize, sačinjavanjem preporuka za predlagače zakona, Metodologijom koju Odsjek koristi prilikom sačinjavanja mišljenja i koja je proizvod ekspertskog rada kroz Regionalni program jačanja kapaciteta antikorupcijskih institucija i civilnog društva u borbi protiv korupcije (RAI).\nNajveće interesovanje učesnika izazvali su konkretni primjeri mišljenja koje je crnogorska Agencija do sada donijela u ovoj oblasti kao i ekspertska pomoć koju je obezbijedila u cilju unaprijeđenja rada Agencije u ovoj nadležnosti. Iznijeta iskustva i znanja rezultirala su željom predstavnika kosovske Agencije da posjete crnogorsku Agenciju i nastave razmjenu znanja na temelju iskustva ove institucije iz oblasti analize propisa na rizike od korupcije.\nAngažovanje predstavnika Agencije organizovano je kroz RAI Regionalni program jačanja antikorupcijskih institucija i građanskog društva za borbu protiv korupcije i organizovanog kriminala i proces usklađenosti sa UN Konvencijom. Agencija za sprječavanje korupcije je glavni korisnik tog Programa u Crnoj Gori od njenog osnivanja i kroz isti je postigla značajne rezultate naročito u oblastima procjene rizika od korupcije i analize propisa na rizike od korupcije.


Set merica u pet različitih veličina neophodan je u svakom domaćinstvu , a "Blic" vam u ponedeljak poklanja komplet u različitim bojama koji će se uklopiti uz svaku kuhinju.\nČetvrtinu kafene kašičice soli ili polovinu supene kašike cimeta moći ćete lako da izmerite i uspešno kuvate ili pripremate slatkiše zahvaljujući ovom setu merica koji sadrži pet malih kašika različite zapremine, kako biste lako i precizno izmerili sve sastojke.\nTakođe, naši najmlađi će, u ponedeljak, uz "Blic" imati priliku da rešavaju zadatke iz "Dečije mozgalice", dodatka za decu na osam strana.\nUkoliko su vam potrebne nove, zanimljive ideje kako da zabavite svoje mališane, dečije mozgalice mogu biti pravo rešenje. Uz veliki broj interesantnih bojanki, maštovitih zadataka i kvizova koji će zabaviti i same roditelje, klincima će vreme koje provode kod kuće proteći brže, a uz to, biće ispunjeno edukativnim i zanimljivim sadržajem.\nNe propustite u ponedeljak svoje izdanje "Blica", poklon set mericaneophodnih svakoj kuhinji, a uz sve to obezbedite najbolju zanimaciju za najmlađe.\nSet merica za kuhinju i "Dečija mozgalica" u ponedeljak u "Blicu"


Neka bude čisto - Glas Podrinja\nU KRUPNjU OBELEŽEN DAN PLANETE ZEMLjE\nEkološke patrole, muzičko-scenski nastupi, istraživanje javnog mnjenja...\nČlanovi Biciklističko-ekološkog društva „ECOBIKE“ Krupanj su u petak 28. aprila 2017. godine na šetalištu u zatvorenoj ulici u centru grada prigodnim programom obležili međunarodni Dan planete Zemlje. Najpre su izveli akciju čišćenja užeg dela grada od smeća u kojoj su učestvovali učenici petog razreda osnovne škole u Krupnju sa ciljem da ujedinjeni u ekološke patrole skrenu pažnju javnosti na sve veće zagađenje životne sredine pod sloganom „Ako bacaš smeće, onda nema sreće“.\nU edukativnom programu najpre su nastupili učenici drugog razreda OŠ „Borivoje Ž. Milojević“ u Krupnju za koje je učiteljica Vesna Lazarević pripremila prigodan recital na ekološke teme. Program je bio prošaran nastupima dece srednjeg, starijeg i predškolskog uzrasta PU „Naša radost“ iz Krupnja koja su na oduševljenje roditelja, drugova i prolaznika izvela nekoliko muzičko-scenskih nastupa na temu drugarstva i ekologije.\nSve u svemu bilo je lepo videti i poučno čuti šta deca imaju da poruče starijima kada je u pitanju zagađenje životne sredine prouzrokovano ljudskim faktorom. Prema istraživanjima „ECOBIKE“ Krupanj više od 95 procenata lokalnog stanovništva je spremno da uzme učešće u ovakvim i sličnim akcijama. Iz Društva poručuju da spremaju nove aktivnosti iz oblasti ekologije, aktivnog boravka u prirodi, bezbednosti učesnika u saobraćaju...


Nađa K. јул 12, 2020, 8:59 по подне\nSrebrenica, Željko Knežević\nNjih 22 je zarobljeno, a tela im nikad nisu pronađena. U ovom kraju, pokraj Drine, tako su u julu 1995. godine počeli da tuguju prvo Srbi za svojim mrtvima. Ovaj mesec, posle upada srpskih snaga u Srebrenicu, za svetske sile postao je mesec koji označava "nepisano i ekskluzivno pravo" samo za muslimanske žrtve iz srebreničkog kraja.\nČinjenica je da su u tom ratnom vihoru, na levoj obali Drine, Orićevi bojovnici pobili više od 3.200 Srba, uglavnom civila i nejači. Ti, i takvi fakti, i dalje su na margini, ne samo politike, već i pravosuđa, i međunarodnog i domaćeg.\nSpomen-ploča stradalim srpskim civilima u Srebrenici\nBrojka od "8.000 ubijenih Srebreničana u julu 1995. godine", u svetskim krugovima je odavno "zakovana". Iz stenograma do kog su svojevremeno došle "Novosti", jasno se vidi da su Alija Izetbegović i njegov ratni komandant Rasim Delić, kao i neki članovi Predsedništva BiH, posle pada Srebrenice, tvrdili da je u pitanju - "najviše 3.000 pobijenih Srebreničana".\n- Muslimanska vojska, u Srebrenici, uoči njenog pada u julu 1995. godine, imala je više naoružanja i municije nego čitava Armija BiH 1993. - stoje u stenogramu, pored ostalih, i ove Delićeve reči.\nBila je Srebrenica, zapisaće kasnije i mnogi Unproforovi oficiri na terenu, "puna kao šibica naoružanja i tehnike", koji su u nju stizali u vreme dok je, zvanično, bila "zaštićena zona UN". Iz iste te zone činjeni su mnogobrojni zločini nad Srbima za koje niko nije odgovarao, dok su, u suprotnom slučaju, za stradanje muslimana osuđeni mnogi ljudi, od najviših vojnih, civlnih, policijskih zvaničnika do običnih boraca.\nDa je istina skrivena daleko od očiju svetske javnosti posvedočio je autoru ovih redova i ratni načelnik policije u Srebrenici Hakija Meholjić, koji je preminuo u Kliničkom centru u Tuzli u novembru prošle godine, posle teškog moždanog udara. Među retkima, imao je hrabrosti da progovori, prvo u dokumentarnom filmu "Izdani grad Srebrenica", a zatim i u razgovoru za "Novosti".\nSreberenica je bila "zaštićena" UN zona\nPosvedočio je o susretu srebreničke delegacije u Sarajevu sa Alijom Izetbegovićem, septembra 1993, naglašavajući da je ubrzo posle emitovanja tog filma dobijao pretnje sa svih strana. Potvrdio nam je Meholjić svaku reč koju je prethodno izgovorio u tom dokumentarcu:\n- Kod Alije smo bili u septembru 1993. godine, o tome zna i srpska vojska, a nismo otišli tek tako, već u organizaciji Unprofora, helikopterom. Zbog te naše posete bila su zaustavljena i borbena dejstva oko Sarajeva. To je sve suva istina, pa svedočanstva koja sam dao, tada i u drugim prilikama, dok je Alija još bio živ, a nikad ih nije osporio, pouzdana su da pouzdanija ne mogu biti - govorio nam je za života Meholjić.\nNikada neće, kako nam je rekao, zaboraviti Izetbegoviće reči, posle uobičajenog pozdrava, koje su mu odzvanjale u ušima.\n- Imam ponudu od Klintona da se Srebrenica žrtvuje - preneo nam je Meholjić Alijine reči, dodavši da je zatim rekao kako će biti poklano 5.000 muslimana i da će uslediti intervencija NATO na srpske snage, svuda po Bosni i Hercegovini.\nGeneral Milenko Živanović\nDruga Alijina ponuda, kako je tvrdio, bila je zamena Srebrenice za Vogošću.\n- Rekli smo mu da mi nemamo pravo da odlučujemo u ime naroda ni o kakvoj zameni teritorija - svedočio nam je ovaj Srebreničanin, koji je otvorio dušu, jer, kako je isticao, nije mogao da sluša laži lažnih muslimanskih patriota, koje su se tako užasno odnosile prema sopstvenom narodu.\nMeholjić, kome su u ratu nastradali gotovo svi najmiliji, govorio je da je istina neophodna jer bez nje nema budućnosti ni za Srbe ni za Bošnjake.\nVRS PROPUŠTALA KONVOJE UNHCR\nSRBI su u jeku najvećih stradanja od Orićevih snaga propuštali konvoje sa hranom UNHCR za muslimane u Srebrenici. Da sve bude kako treba potrudila se Vojska Republike Srpske, a prve konvoje je, lično, ispratio tadašnji komandant Drinskog korpusa VRS general Milenko Živanović.\nOSLOBAĐAJUĆE presude za Nasera Orića, od Haga do Sarajeva, koji je bio optužen za zločine nad Srbima, za iole upućenog u krvavi rat u BiH deluju, u najmanju ruku, čudno. Još čudnije je to što niko od Orićevih saboraca, uključujući i najbliže saradnike, nije odgovarao zbog ubistava, mučenja, pljačkanja i iživljavanja nad sopstvenim narodom u Srebrenici i okolini, o čemu je i Izetbegovićeva tajna služba (AID) prikupila obimnu dokumentaciju.\nVULIN: U BiH pet godina ĆUTE\nMINISTAR odbrane Srbije Aleksandar Vulin kritikovao je juče vlasti BiH zbog toga što niko nije procesuiran za napad iz 2015. godine na tadašnjeg premijera Srbije Aleksandra Vučića u Srebrenici.\n- Niko nije uhapšen ni osuđen, niko u službama Bosne i Hercegovine nije ni pokušao da sazna imena nalogodavaca i izvršilaca. Niko od bošnjačkih političara nije se izvinio ili pokazao žaljenje, ćutali su baš kao što su mirno posmatrali kako rulja napada premijera Srbije - rekao je Vulin.\nBRITANSKI premijer Boris Džonson pozvan je da se izvini za članak koji je napisao 1997. godine o događajima u Srebrenici. Poslanik laburista Toni Lojd, zajedno sa 30 poslanika, zatražio je ovo zbog teksta u listu Ottawa Citizen, u kome je Džonson "ove muslimane" opisao kao "ne baš anđele".\nU POTOČARIMA je juče održana komemoracija nastradalima u Srebrenici u julu 1995. Nakon intoniranja himne BiH, prisutni su molitvom i minutom ćutanja odali počast nastradalima. U sakralnom delu Memorijalnog centra zatim su sahranjeni posmrtni ostaci devet identifikovanih osoba.\nZbog epidemioloških mera komemoraciji nisu prisustvuvale strane delegacije i diplomate.\nRatko Mladić sa saradnicima i predstavnicima Unprofora, 1995. g.\n16. jula 1995 Radovana Karadžića, tadašnjeg predsednika Republike Srpske, i general-pukovnika Ratka Mladića Tužilaštvo u Hagu optužilo je "za napad na zaštićenu zonu Srebrenica, koji je počeo 6. jula 1995. godine".\n2. avgusta 2001. Haški tribunal je na 46 godina osudio generala Radoslava Krstića, ratnog komandanta Drinskog korpusa VRS, što je prva presuda tog suda za genocid.\n19. aprila 2004. kazna generalu Krstiću smanjena je za 11 godina, a dve trećine kazne mu ističe naredne godine.\n11. jula 2010. tadašnji predsednik Srbije Boris Tadić bio je na komemoraciji u Potočarima.\n11. jula 2015. na komemoraciji je bio tada predsednik Vlade Srbije Aleksandar Vučić, koji je, mučki, napadnut. Za taj slučaj ne samo što niko nije osuđen, već nije ni rasvetljen, mada je u Potočarima toga dana bilo raznih "bezbednjaka".\n22. novembra 2017. Haški tribunal (MKSJ) je "zbog genocida u Srebrenici i zločina protiv čovečnosti" osudio generala Mladića na doživotnu robiju.\nOZNAKE ZanimljivostiSvetRegija Birač - Najnovije vijestiNajnovije Vesti


Tag "testovi" (1/1)\nHome / Tagovi / Tag "testovi" (1/1)\nAuto-škola Bjanka posluje od januara 2007. godine. U ovom periodu je kroz školu prošlo nekoliko stotina kandidata koji su u ovoj auto-školi naučili da upravljaju motornim vozilima. Ulažu se veliki napori u poboljšanje u obuci vozača kako bismo opravdali poverenje kako naših bivših kandidata tako i budućih. www: http://www.autoskolabjanka.com/\ntestovi auto škola vožnja auto skola bjanka autoskola bjanka auto skola beograd autoskola beograd vozacka dozvola\nSvet hemije će vam približiti ovu naučnu oblast. Rešite vaše dileme i pronađite odgovore na forumu, upoznajte se detaljnije sa organskom hemijom, neorganskom hemijom, biohemijom, fizičkom, analitičkom i primenjenom hemijom. Pronađite zadatke i zanimljivosti. www: http://www.svethemije.com/\ntestovi hemija Zadaci Multimedijalni programi Aplikacije organska hemija biohemija neorganska hemija fizička hemija primenjena hemija zadaci hemija zanimljivosti hemija


ZNAČAJAN SERTIFIKAT Promovisan prvi znak za ORGANSKE PROIZVODE - Srpskainfo\nZNAČAJAN SERTIFIKAT Promovisan prvi znak za ORGANSKE PROIZVODE\nMinistar poljoprivrede, šumarstva i vodoprivrede Republike Srpske Boris Pašalić rekao je da je Srpska, koja je prva u BiH usvojila zakonsku regulativu o organskoj proizvodnji, prva usvojila i znak kojim će biti obilježeni ti proizvodi.\nOn je naglasio da ovaj znak jasno govori da su to sertifikovani organski proizvodi proizvedeni u Srpskoj.\n– Želimo da u budućem periodu imamo i više organskih proizvođača i veće površine pod organskim proizvodima – naveo je Pašalić novinarima u Banjaluci, nakon promocije prvog znaka za organske proizvode.\nPašalić je dodao da je u prošloj godini u Srpskoj i prva stočarska farma ušla u sistem organske proizvodnje.\n– Prvi put smo ove godine imali značajniju podršku iz budžeta, koja će u narednoj godini biti još i veća. Prepoznajemo perspektivu i značaj organske proizvodnje za Srpsku, a u budućem periodu ćemo obezbijediti da se ona još bolje razvija – naglasio je Pašalić.\nPrema njegovim rječima, u Srpskoj se organska proizvodnja nastoji snažnije podržati u skladu sa opredjeljenjem Vlade Srpske da se ta podrška realizuje tako da se za proizvođače obezbjeđuje finansijska podrška i sve ono što je potrebno da bi se ta proizvodnja razvijala.\nPredsjednik organskih proizvođača iz Republike Srpske Radovan Anđelić iz firme “Anđelić” iz Trebinja rekao je da je postojanje ovakvog znaka veoma važno jer su se organski proizvođači pribojavali pojave da se mnogi proizvođači deklarišu kao organski, a da to nisu.\n– Sada je vrlo bitno da nadležna ministarstva i Inspektorat Republike Srpske vrše kontrolu i zaštitu potošača od lažnog predstavljanja. Poznata je pojava da neko ima organski sertifikat, ali da ga ima samo za jedan proizvod, a kojem je možda istekao rok – naveo je Anđelić.\nNenad Novaković, direktor Sertifikacione kuće “Organik kontrol sistem” iz Subotice, koja ima i svoju poslovnu jedinicu u Laktašima, rekao je da Srpska ima kapaciteta za proizvodnju organskih proizvoda.\nBiznis Organska hranaorganska proizvodnjaorganski proizvodsertifikatznak\nNOĆAS POČELO ZIMSKO RAČUNANJE VREMENA Evropski parlament izglasao da se ukida pomjeranje sata od 2021. godine\nRAST BROJA NOVOZARAŽENIH Testirano 445 uzoraka u Kliničkom centru Sarajevu, 287 pozitivno\nBIĆE I SUNCA DANAS Razvedravanje poslijepodne, temperatura do 15 stepeni\nSAOBRAĆAJNA NESREĆA U BANJALUCI Vozilo sletilo sa puta i udarilo u saobraćajni znak\nJURIO 150 NA SAT Vozač odbio da zaustavi vozilo na znak policije, uslijedila FILMSKA POTJERA (VIDEO)


Potpisivanje Sporazuma o klimi - La France en Serbie\nNaslovna strana > Saradnja > COP 21 > Potpisivanje Sporazuma o klimi\nPotpisivanje Sporazuma o klimi [fr]\nCeremonija potpisivanja održana je na poziv Generalnog sekretara Ujedinjenih nacija, gospodina Ban Ki-Muna i predsednika Francuske, gospodina Fransoa Olanda.\nUčestvovalo je više od 165 zemalja, od kojih je 40 bilo predstavljeno predsednicima država ili Vlada. Predsednik Republike g. Tomislav Nikolić je potpisao sporazum u ime Republike Srbije. Broj prisutnih zemalja na ceremoniji potpisivanja predstavlja rekord, jer je do sada najveći broj predstavnika (iz 119 zemalja) prisustvovao zvaničnoj ceremoniji potpisivanja Konvencije o pravu mora 1982. godine.\nSam datum nije slučajno izabran: 22. april je od 1970. godine Dan planete Zemlje, a budućnost naše planete zavisi upravo od primene Pariskog sporazuma.\nSvet treba da se raduje uspehu ove ceremonije potpisivanja Sporazuma o klimi, kao i njegovom usvajanju u decembru mesecu prošle godine koje je usledilo nakon teških i dugih pregovora.\nMeđutim, sve ili skoro sve tek treba da bude urađeno.\nSledeća etapa je ratifikovanje sporazuma, pravna procedura koju sprovodi svaki potpisnik u skladu sa svojim zakonodavstvom (uobičajeno je da se ratifikovanje potvrđuje u skupštini). Pariski sporazum će stupiti na snagu onda kada ga bude ratifikovalo 55 % zemalja koje otpuštaju 55 % ukupne svetske emisije gasova sa efektom staklene bašte .\nSa svoje strane, Francuska predviđa da pristupi skupštinskoj proceduri ratifikovanja sporazuma pre leta. Francusko predsedništvo COP21 nastavlja svoje diplomatske aktivnosti kako bi ubrzalo proces ratifikovanja i stupanja na snagu Sporazuma pre 2020, godine kada zvanično počinje obaveza smanjenja emisije gasova sa efektom staklene bašte.\nRad na ovom pitanju će za Francusko predsedništvo zadržati oznaku „hitno“ : ne treba gubiti vreme, ne sme više da se gubi vreme, jer se klimatske promene ubrzavaju, a njihove efekte osećamo svakodnevno.\nTakođe, uporedo sa pravnim procedurama treba održati i tempo kako bi svi akteri, Vlade, civilna društva, svet privrede - ostali mobilisani i kako bi se što brže uspostavile efikasne mere energetske tranzicije.


SREBRENICA: Morbidne čestitke Srbima\nSREBRENICA: Morbidne čestitke Srbima\nSvi zaposleni Srbi u opštinskoj administarciji u Srebrenici jutros su dobili „čestitke“ morbidnog sadržaja koje su ih neprijatno iznenadile, povredile i izazvale njihov revolt.\nNaime, na „čestitkama“ je fotografija gomile ljudskih kostiju i leševa i uvredljiv natpis: „Ako obilježavate Dan Republike Srpske, ne zaboravite – ovo su njeni temelji“.\nNa poleđini su navedeni nazivi 25 subjekata, uglavnom bošnjačkih udruženja proisteklih iz rata, među kojima je i Koalicija „1.mart“, ali i udruženja koja se zvanično deklarišu da se zalažu za – „toleranciju, mir, istinu i pravdu“ .\nPredsednik Skupštine opštine Srebrenica Radomir Pavlović osudio je ovu provokaciju i poručio da će, bez obzira na pretnje, ucene i pokušaj zastrašivanja, biti svečano obeležen Dan Republike Srpske.\n„Odbornici i službenici srpske nacionalnosti u opštini Srebrenica, u saradnji sa Srpskom pravoslavnom crkvom i Boračkom organizacijom, 8. janura organizovaće prijem i svečano obeležiti Božić i Svetog Stefana – krsnu slavu i Dan Republike Srpske“, naglašava Pavlović.\nOn poziva pripadnike bošnjačkog naroda da prihvate realnost, a to su – Dejtonski sporazum i Republika Srpska, u kojoj bezbedno žive i koriste sva prava, i da se kao ravnopravni građani pridruže obeležavanju Dana Republike Srpske.\nPavlović je pozvao stanovnike ove opštine na toleranciju, mir i razumevanje.\nBojan Josipović, zaposlen u opštinskoj službi za boračka pitanja, objasnio je da su svi Srbi koji su zaposleni u opštinskoj administarciji dobili koverte istog sadržaja i da su koverte poimenično adresirane sa navedenim nazivima referata ili funkcija koje obavljaju.\nJosipović je to ocenio kao „neizlečivu i opasnu mržnju prema srpskom narodu“, te kao „primitivizmom, provokacijom i pretnjom“ i rekao da će ovaj slučaj prijaviti policiji, jer je reč o izazivanju netrpeljivosti i narušavanju bezbednosne situacije u organima opštinske administarcije.\nBranislav Vasiljević, službenik u opštini, čija su dva brata ubijena u poslednjem ratu u BiH, kaže da je ovo neprimerena pretnja Srbima i da su, kao znak protesta, odlučili da danas ne prisustvuju koktelu koji je za zaposlene zakazao načelnik opštine Ćamil Duraković.\n„Ovo je uvreda, otvorena pretnja, atak i mržnja prema svemu što je srpsko, koju godinama ispoljavaju razna bošnjačka udruženja, izazivajući netrpeljivost i pretnju miru“, rekao je Vasiljević.\nOdbornik u Skupštini opštine Miloš Milovanović već je prijavio policiji ovaj slučaj i zatražio da se ispita ko tačno i poimenično stoji iza ove poruke i pretnje, upućene Srbima.\nViši stručni savetnik u srebreničkoj opštini Cvijetin Maksimović kaže da ovakvu poruku mogu uputiti samo „bolesni umovi u BiH koji ne gledaju u budućnost, nego žive od prošlosti, u koju se stalno vraćaju“.\n„Srebrenica je u Republici Srpskoj i njeni praznici će se ovde uvek slaviti i obeležavati“, poručio je Maksimović.


Mladi SDS INS: Univerzitet u Istočnom Sarajevu je interes Republike Srpske- rektor da podnese ostavku! - Trebevic.net\nPismo obraćanja prenosimo u cjelosti:\nPoštovani gospodine Pašaliću,\nObraćamo Vam se povodom Vaših stavova iznesenih u medijima dana 28. 7. 2018. godine pod naslovom „Integrisani Univerzitet je naš interes“.\nKao stanovnici Istočnog Sarajeva i kao državljani Republike Srpske ne možemo a da ne reagujemo na Vašu izjavu kojom pod slovom zaštite interesa Republike Srpske i napretka pozivate na pripajanje Medicinskog fakulteta u Foči Medicinskom fakultetu u Banjaluci.\nNadalje, Vi pozivate na integrisanje Univerziteta.\nKako ste Vi u toj izjavi saopštili, „nismo mi razvijeni kao Njemačka pa da možemo sebi priuštiti da imamo šest Univerziteta“.\nPoštovani gospodine Pašaliću, mi imamo samo dva javna Univerziteta, dvije žile kucavice Republike Srpske, jedan u Banjaluci, a drugi u Istočnom Sarajevu.\nDa stvar bude iritantnija, vi ste saopštili da je to inicijativa gospodina Ranka Škrbića, da su to evropski principi, a da mu mi trebamo vjerovati, jer ako on kao veoma edukovan čovjek smatra da je to rješenje najbolje, onda ono jeste najbolje.\nPitamo Vas gospodine Pašaliću da li Vi imate hrabrosti da mislite?\nPitamo Vas gospodine Pašaliću ko je kriv što mi nismo razvijeni kao Njemačka?\nGospodine Pašaliću zašto se niste sjetili da je potrebno promijeniti nastavne planove i programe na fakultetima, odnosno usmjeriti obrazovni sistem kako bi se ispunile potrebe za visokokvalitetnom radnom snagom, sposobnom za nove investicije, sa novim kvalifikacijama, a zašto ne i diplomcima osposobljenim za pokretanje sopstvenog posla.\nZašto niste toliko savjesni da kao prvi čovjek Univerziteta kažete koliko je Univerzitet u Istočnom Sarajevu značajan za Republiku Srpsku? Zašto ne kažete koliko je Univerzitet u Istočnom Sarajevu značajan za deset lokalnih zajednica u kojima su smješteni njegovi fakulteti i gdje se nalazi oko 13.000 studenata?\nGospodine Pašaliću, zašto ste se umjesto rada i unaprijeđenja u oblasti obrazovanja sjetili nerada i izjavili da je bolje integrisati Univerzitete, odnosno ukinuti Univerzitet u Istočnom Sarajevu?\nPitamo se za koliko ćete godina Vi ili takvi kao Vi izjaviti da je potrebno ukinuti i Univerzitet u Banjaluci sa obrazloženjem da mi nismo razvijeni kao Njemačka i da nam ne treba Univerzitet?\nMi smatramo da ukidanje Univerziteta ne vodi ka napretku i da se time ne daje snaga Republici Srpskoj.\nS obzirom da ste zagovornik ukidanja jedne od žila kucavica Republike Srpske, a da ste istovremeno prvi čovjek te institucije, smatramo da pod hitno morate da podnesete ostavku na mjesto rektora Univerziteta u Istočnom Sarajevu.\nAktiv mladih SDS Istočno Novo Sarajevo\n29. 7. 2018. godine


Day: June 7, 2020 - GLAS OPOVA1\nKabinet predsednika opštine: PRIJEM ZA ANU JOVANOV (VIDEO)\nPRIJEM ZA ANU JOVANOV\nOpovo, 7. jun 2020;\nPovodom poziva selektora na širi spisak za pripreme kadetske košarkaške reprezentacije, predsednik opštine dr Zoran Tasić je zajedno sa svojim saradnicima organizovao prijem za košarkašicu Agros Basketa Anu Jovanov, njene klupske trenere i predstavnike Sportskog saveza Opštine Opovo.\nTasić je Ani čestitao na velikom sportskom uspehu i istakao da svi talentovani sportisti ali i svi mladi sportisti koji vredno treniraju mogu računati na podršku lokalne samouprave.\nAni Jovanov su uručeni pokloni i vaučer za sportsku opremu, a predsednik Sportskog saveza Opštine Opovo Igor Vujić poručuje da se nastavlja praksa nagrađivanja najuspešnijih mladih sportista na teritoriji naše opštine.\n„Ovo je veliki uspeh, prvenstveno za Anu, za njen klub i saigračice, a samim tim i za našu opštinu i naš sportski savez. Ovo je toliko veliki uspeh, mi smo i ranije imali ženske reprezentaivce u mlađim uzrastima, ali ovo je zaista veliko priznanje jer su u pitanju pripreme za evropsko prvenstvo.\nSportski savez nastavlja praksu dodeljivanja vaučera za naše najuspešnije sportiste i one koji su to zaslužili na neki možda drugačiji način. Pre vanrednog stanja vaučere su dobili fudbaleri, sada smo nastavili, red je na Anu i košarkaški klub, i ja želim da iskoristim priliku da se zahvalim i predsedniku opštine i lokalnoj samoupravi na velikoj podršci koju nam pružaju, kao i sportskom savezu i svim sportistima jer bez njih njihove podrške ne bi smo sve ovo uspeli da realizujemo“, izjavio je Vujić.\nAna Jovanov je veliki talenat opovačke košarke, a njen uspeh je još veći kada se uzme u obzir činjenica da je još uvek pionirka, a pozvana je u reprezentaciju kadetskog uzrasta.\n„Kada su mi treneri javili da sam pozvana na širi spisak kadetske reprezentacije bila sam veoma uzbuđena i malo začuđena, jer su to sve starije devojčice i to je ogroman utisak za mene ali i veliki izazov koji predstoji. Nadam se da ću najbolje što mogu predstavljati moj klub i Opštinu Opovu, ali i na prvom mestu sebe. Nastaviću da treniram i probati da uđem u uži spisak i da sledeće godine idem na evropsko prvenstvo“ rekla je za Glas Opova Ana Jovanov.\nAna Jovanov je uzdanica KK „Agros Basket“ i trenera Bogdana Ristića. Dobila je ponude prvoligaških klubova Radivoj Korać i Crvene Zvezde ali njena odluka je da za sada sportsku karijeru gradi u Opovu, ali kako god bude odlučila, pred njom je svetla sportska budućnost.\nOpovačke novine: BROJ 195 U DIGITALNOM IZDANJU\nBROJ 195 U DIGITALNOM IZDANJU\nBroj 195 Opovačkih novina možete čitati i u digitalnom izdanju na našem internet portalu “Glas Opova” na sledećem linku:


PONOVO POVREĐEN SAOBRAĆAJNI POLICAJAC – SRBIJA NEWS\nZa samo par dana stradala dva policajca ,u Beogradu i Novom Pazaru !\nPre dva dana u Beogradu je u saobraćajnoj nezgodi kod Ade Ciganlije teško povređen saobraćajni policajac. Nezavisni policijski sindikat Srbije apeluje na sve učesnike u saobraćaju da poštuju propise i prilagode brzinu uslovima na putu, jer je u letnjim mesecima povećan broj poginulih u saobraćaju.\nNezgoda u kojoj je saobraćajac teško povređen dogodila se na uglu ulica Svetolika Lazarevića i Radničke. Policajac se u trenutku nesreće nalazio na službenom motoru, kada ga je oborio vozač automobila koji se nije zaustavio na obavezan znak stop. Od siline udarca motor je velikim delom oštećen, a policijski službenik je zadobio teške telesne povrede i nakon što su prolaznici pokušali da mu pomognu, hitno prebačen u zdravstveni centar.\nZa samo nekoliko dana ovo je drugi slučaj u kom je povređen saobraćajni policajac i to iz razloga nepoštovanja saobraćajnih propisa od strane drugih učesnika u saobraćaju. Podsetićemo, pre samo par dana je u Novom Pazaru povređen saobraćajni policajac, Faris Mehović, kada ga je sa službenog motora oborio vozač automobila koji se nije zaustavio na znak policajca. Raskrsnica na kojoj se dogodila poslednja nezgoda je, sudeći prema rečima stanovnika okolnih ulica, posebno problematična, jer se znak stop retko poštuje i samo prilagođena brzina je sačuvala život ovom saobraćajcu.\n“Iz Uprave saobraćajne policije i Agencije za bezbednost saobraćaja veoma često čujemo apele i upozorenja učesnicima u saobraćaju da poštuju saobraćajne propise. Naročito su kritični letnji meseci kada u proseku 200 ljudi pogine u saobraćajnim nezgodama. Očigledno je da je neophodan veći broj saobraćajnih policajaca na našim drumovima i češće akcije pojačane kontrole, poput one koju smo imali u aprilu.\nKoliko god to vozačima nepopularno zvučalo, ovakve nezgode samo su pokazatelj da se odgovornost za svoj i život ostalih učesnika u saobraćaju od strane vozača previse olako shvataju.”\nMiloš Jelenković, predsednik NPSS-a.\nOve sedmice: 19892\nOvog meseca: 76864


Britanski brend Aston Martin, konačno nam je omogućio da po prvi put vidimo dugo-očekivani terenski model, otkrivanjem seta fotografija prototipa u njegovoj ranoj fazi, zajedno sa potvrdom njegovog zvaničnog imena…\nOvaj model će se zvati Aston Martin DBX. Britanski proizvođač vrhunskih automobila će po svemu sudeći debitovati sa proizvodnom varijantom ovog modela u poslednjem delu sledeće godine, što nam dalje govori da će to biti automobil za 2020. DBX će biti konstruisan u fabrici ovog brenda u Ujedinjenom Kraljevstvu, a verujemo da će proizvodnja otpočeti sredinom iduće godine.\nKada se radi o dizajnu, maska prototipa po svemu sudeći je pozajmila dizajnerske detalje sportskog modela ulaznog opsega ovog brenda, legendarnog Aston Martin Vantage. Dok mali farovi i velika rešetka izgledaju dobro na Vantage modelu, DBX ih baš i nije prihvatio na najbolji način.\nKamuflažna liverija crne i žute boje prototipa krije najveći deo važnih dizajnerskih elemenata eksterijera, ali nam ipak daje neku ideju njegovog celokupnog dizajna. Integrisani spojler je verovatno jedan od najgorih detalja sa kojima smo se do sada u njegovom slučaju susreli.\nIpak, možda će DBX izgledati bolje kada se kamuflaža skine i predstavi nam pravi model. Verovatno imamo priliku da vidimo zaista rani prototip ovog luksuznog krosovera, što znači da on već sada može da izgleda sasvim drugačije. Slike DBX koje vidite u galeriji snimane u na velškom reliju, gde je ovaj model testiran zarad isprobavanja njegovih terenskih sposobnosti.\nProizvođač automobila Aston Martin planira da testira svoj novi model i u drugim okruženjima, gde se očekuje da prođe sa najboljim ocenama zbog moćnog pogona i vešanja, ali u vezi tačnih specifikacija novog modela moramo još malo sačekati kako bismo ih saznali.


04-06-2020 17:36 Svet Region\nNemački Zidojče cajtung ocenjuje da je odluka Crne Gore da Srbima ne dozvoli ulazak u tu zemlju doneta ne toliko radi zaštite od novog korona virusa, već više zbog spora oko Srpske pravoslavne crkve.\nList podseća na odluku vlade Crne Gore da od 1. juna otvori granice za državljane mnogih zemalja Evrope, ali ne i za Srbiju i BiH i pita se da li se selektivna zabrana ulaska u Crnu Goru zaista pre svega odnosi na suzbijanje širenja korone.\n“Pandemija Kovida-19 nije značajnije pogodila Srbiju i BiH nego druge zemlje jugoistočne Evrope. Vlade obe zemlje slute da iza toga pre stoje politički razlozi”.\nDodaje da se ponovo rasplamsava sukob između Crne Gore i Srbije zbog novog zakona o verskim slobodama, koji je tokom korona-krize samo privremeno bio suzbijen.\n“Od početka je bilo jasno da se sukob ne odnosi samo na crkvu i nekretnine. Predsednik Srbije Aleksandar Vučić obećao je pomoć crkvi koja se u susednoj zemlji našla u nevolji i ponovo govorio o jedinstvu srpskog naroda. Đukanoviću je to ojačalo njegovo uverenje da Srpska pravoslavna crkva deluje kao politička organizacija i sprovodi velikosrpsku politiku”, piše Zidojče cajtung.\nList se osvrnuo i na patrijarha SPC Irineja i njegovu izjavu da tom odlukom crnogorska vlada hoće da uradi ono što je nekada radio fašistički ustaški režim u Hrvatskoj – da progoni srpski narod i da uništi Srpsku pravoslavnu crkvu, uz ocenu da takva retorika “budi sumorne uspomene na propagandu koja je u regionu podstakla ratove devedesetih”.\n“Neki analitičari polaze od toga da obe strane imaju interes da održavaju sukob, jer tako mogu da skrenu pažnju svog stanovništva od ekonomskih problema sa kojima se suočavaju obe zemlje – i koji su se zbog korone samo pojačali”, zaključuje list, prenosi Dojče vele.\nPročitajte OVDE ko tvrdi da je Vučić nezreo.


Vesti online / Vesti / Svet / I talibani potvrdili Omarovu smrt, izabrali novog vođu\nI talibani potvrdili Omarovu smrt, izabrali novog vođu\nZamenik talibanskog lidera Mule Mohameda Omara, Ahtar Mohamed Mansur, izabran je za novog vrhovnog vođu talibana, izjavila su danas dva neimenovana visoka talibanska zvaničnika, koji su potvrdili da je Mula Omar mrtav.\nTalibani su dobili novog vođu, pošto je potvrđena smrt dosadašnjeg lidera Mule Omara\nMula Ahtar Mansur, koji je važio za Omarovog zamenika u protekle tri godine, izabran je za novog lidera pokreta na sastanku Šure, sedmočlanog Vrhovnog saveta talibana, održanom u pakistanskom gradu Kveti, naveli su talibanski zvaničnici, a prenosi AP.\nTakođe su rekli da je za Mansurovog zamenika izabran Siradžudin Hakani.\n* Stigla potvrda: Talibanski lider mrtav više od dve godine\n* Jedan od najtraženijih terorista na svetu je mrtav!\nSastanak talibanskih čelnika je održan u sredu uveče, nakon što su avganistanske vlasti zvanično potvrdile smrt dosadašnjeg talibanskog lidera, Mule Omara, prenose danas francuski mediji.\nAvganistanske vlasti su juče saopštile da je Mula Omar, koji nije viđen u javnosti od kraja 2001. godine, umro pre više od dve godine u jednoj pakistanskoj bolnici.\nAvganistanska obaveštajna služba potvrdila je Omarovu smrt dva dana uoči zakazane druge runde zvaničnih mirovnih pregovora u Pakistanu između predstavnika avganistanske vlade i talibana.\nAvganistanski talibani su saopštili da "nemaju saznanja" o novoj rundi mirovnih pregovora za koju se očekuje da će početi u petak u Pakistanu.\nPakistanske vlasti su, u međuvremenu, saopštile da je druga runda mirovnih pregovora između vlade u Kabulu i talibana, koja je trebalo da bude održana sutra, odložena nakon što su avganistanski pobunjenici saopštili da se povlače iz pregovora, navodi AP.\nPokrajina Helmand je već godinama važno uporište talibana i centar proizvodnje opijuma.\nAhtar Mohamed Mansur\nSVET Avganistan: Povratak kamenovanja preljubnika


NIŠ – Od početka godine kroz Srbiju je prošlo 42.000 migranata a od 2015. godine, kada je počela migrantska kriza, oko 1,5 miliona, izjavio je danas regionalni koordinator Komesarijata za izbeglice i migracije Slobodan Savović. On je najavio da će do kraja godine biti otvoren Centar za azil u Vranju sa 250 mesta. „Komesarijat za izbeglice i migracije je kupio motel u Vranju i u toku je velika rekonstrukcija tog objekta jer mora da bude prilagođen standardima EU. Azil će biti otvoren za mesec dana ili mesec i po”, rekao je Savović u Nišu na otvaranju foto kolonije „Foto Istok – Foto Zapad”. Naveo je da je od 19 prihvatnih centara u Srbiji, trenutno otvoreno 12. „U prihvatnim centrima se uvek nalazi od 4.000 do 5.000 korisnika, uglavnom iz Sirije, Pakistana, Bangladeša i\n15.10.2021 u 10:37\nItalija zakonom protiv mafije osuđuje nevine migrante\nRIM - Italijanska policija uhapsila je više od 2.500 migranata zbog krijumčarenja ili pomaganja u ilegalnoj migraciji od 2013. godine, koristeći zakone protiv mafija za podizanje optužnica, navodi se u sveobuhvatnoj analizi zvaničnih podataka o kriminalizaciji izbeglica i azilanata u Italiji. Nevladina organizacija „Alarm fon” i neprofitna organizacija „Borderlajn Sicilija”, pronašle su dokaze da je policija nudila migracione papire migrantima u zamenu za svedočenje protiv osumnjičenih vozača čamaca i brodova, koji su u većini slučajeva bili u potrazi za azilom, piše „Gardijan”. Nevladine organizacije tvrde da novi dokazi u izveštaju potvrđuju da je Italija decenijama vodila politiku kriminalizacije azilanata, tvrdeći da su tužioci punili svoje zatvore nevinim ljudima koji su\n15.10.2021 u 09:07\nU Beogradu pronađeno 90 ilegalnih migranata\nPripadnici Ministarstva unutrašnjih poslova u Beogradu, tokom redovne akcije usmerene na pronalazak i izmeštanje ilegalnih migranata u prihvatne centre, pronašli su 90 ilegalnih migranata. Akcija je sprovedena na teritoriji svih gradskih opština, a najveći broj migranata pronađen je na Voždovcu, saopštio je MUP. Policijski službenici će nastaviti sa sprovođenjem redovnih kontrola kretanja i boravka ilegalnih migranata kako bi se očuvala bezbednost i sigurnost svih građana, kao i migranata, kaže se u saopstenju, prenosi Tanjug.\n11.10.2021 u 08:16\nRekordan broj migranata na granici Poljske i Belorusije\nVARŠAVA-MINSK - Rekordan broj migranata pokušao je da pređe granicu između Poljske i Belorusije, saopšteno je iz poljske granične policije. Iz poljske granične policije su za Si-En-En rekli da je u subotu 739 ljudi pokušalo da pređe granicu, što je najveći broj prelaza za jedan dan do sada. Oko 16.000 pokušaja ilegalnog prelaska poljsko-beloruske granice sprečeno je od avgusta, a od toga 5.000 se dogodilo u oktobru, saopštila je poljska granična agencija. Najmanje četiri osobe su poginule na granici između Poljske i Belorusije u avgustu, tri su pronađene mrtve na poljskoj strani granice nakon što su pretrpele hipotermiju, a četvrta je nađena mrtva u Belorusiji, jedan metar od granice, saopštila je beloruska državna agencija Belta, prenosi Tanjug. Većina ljudi koja stiže na\n09.10.2021 u 10:31\nSlovenija podržava da se postavljanje ograda na granicama finansira iz EU\nLUKSEMBURG- Slovenački ministar unutrašnjih poslova Aleš Hojs podržao je poziv 12 članica EU da se evropskim sredstvima finansira postavljanje ograda i žica na spoljnim granicama Unije, iako Slovenija nije među potpisnicama njihovog pisma upućenog Evropskoj komisiji. Slovenija u ovom semestru predsedava Savetu, a od predsedavajuće članice se očekuje da se ne pridružuje pojedinim inicijativama za vreme svog mandata nego da deluje u pravcu postizanja kompromisnog rešenja, javlja Hina. Slovenački ministar na sastanku u petak u Luksemburgu kazao je, međutim, da Slovenija podržava to pismo. „Predlog potpisanih 12 članica Slovenija podržava”, kazao je Hojs na konferenciji za novinare nakon sastanka ministara unutrašnjih poslova. Dodao je da Ljubljana podržava zahtev 12 država da se ograde\n08.10.2021 u 18:31\nEU nema mehanizam da se štiti od ilegalnih migracija\nZAGREB – Slovenački premijer Janez Janša smatra da Evropska unija nema mehanizam da od ilegalnih migracija zaštiti ne samo Šengensku granicu, nego i svoje spoljne granice. Janša i hrvatski premijer Andrej Plenković su danas u termama Tuhelj razgovarali o bilateralnim i evropskim temama, a slovenački premijer se založio za proširenje Šengena, kao i zaštitu spoljnih granica EU od ilegalnih migracija, prenosi Hina. On je na konferenciji za štampu komentarisao nedavno objavljene snimke koji sugerišu učestvovanje pripadnika hrvatske policije u prisilnom vraćanju migranata iz Hrvatske u BiH i kako se na to gleda u Sloveniji i u telima EU, i poručio da bi cilj Unije trebalo da bude sprečavanje takvih situacija. „EU nažalost nema mehanizam da od ilegalnih migracija zaštiti ne samo\n08.10.2021 u 10:48\nBERLIN- Neuspeh evropske politike azila se manifestuje na spoljnim granicama EU, ocenio je ministar unutrašnjih poslova Austrije Karl Nehamer. Nehamer je za nemački dnevnik „Velt” rekao da ne bi svake godine bilo stotine hiljada migranata ukoliko bi funkcionisala zaštita spoljnih granica EU. On je kazao da zemlje poput Hrvatske i Grčke na spoljnoj granici EU obavljaju odličan posao i naglasio da Unija te zemlje ne sme ostaviti same. „Umesto da uspostavi funkcionisanje zaštite spoljne granice Evropska komisija već šest godina raspravlja o raspodeli izbeglica. To nema smisla, jer bez zaštite spoljnih granica nikada nećemo postići dogovor o raspodeli. To vam mogu garantovati”, poručio je Nehamer, prenosi Tanjug. On je kritikovao i to što pripadnici Fronteksa samo nadziru spoljnu granicu,\n02.10.2021 u 16:56\nU Sredozemnom moru nestalo 70 migranata\nTRIPOLI - Ukupno 70 migranata, koji su pre četiri dana brodom krenuli sa libijske obale prema Evropi, nestalo je u istočnom delu Sredozemnog mora, saopštila je danas nevladina organizacija Alarm fon (Alarm Phone). „Migranti su nekoliko puta uputili poruke Alarm fonu”, navela je na Tviteru ta nevladina organizacija u kojoj rade volonteri koji primiju telefonske pozive migranata u nevolji. Organizacija je navela da je poslednji kontakt sa migrantima bio dok su se nalazili u teritorijalnim vodama Malte u blizini italijanskih voda. Dodala je da se nijedna od zemalja na Mediteranu nije oglasila. Libija je glavni put za hiljade migranata, uglavnom iz potsaharaskog dela Afrike, koji pokušavaju da morem stignu do Evrope. Više od 1.360 migranata poginulo je od početka godine u\n02.10.2021 u 13:58\nU Libiji u racijama uhapšeno 4.000 migranata\nTRIPOLI - Libijske vlasti sprovele su veliku raciju na zapadu zemlje, koja je dovela do hapšenja 4.000 migranata, među kojima su stotine žena i dece, rekli su danas zvanicniči. Racije su sprovedene juče u gradu Gargareš na zapadu zemlje u okviru onoga što su vlasti opisale kao bezbednosnu kampanju protiv ilegalnih migracija i trgovine drogom, preneo je AP. Ministarstvo unutrašnjih poslova, koje je predvodilo racije, nije navelo da su među uhapšenima trgovci ljudima ili krijumčari. Zvaničnici su juče saopštili da je privedeno 500 ilegalnih migranata, međutim danas su naveli da je taj broj dostigao 4.000. Uhapšeni su prvo odvedeni u objekat u Tripoliju koji se zove Centar za prikupljanje i povratak, rekao je policijski pukovnik Nuri al-Gretli, načelnik tog centra. Prema\nLjUBLjANA - Federalna Evropa bila bi u suprotnosti s idejom osnivača današnje Evropske unije, a integracija država Zapadnog Balkana važna je zbog opasnosti ilegalnih migracija prema Evropi, poručio je danas slovenački premijer Janez Janša. Na pitanje o tome kako će se odvijati rasprava na konferenciji o buducnosti EU, koja se vodi i nastaviće se u vreme francuskog predsedavanja iduće godine, Janša je za mađarski list „Mađar Hirlap” kazao da od te rasprave ne ocekuje mnogo i da se lično zalaže „za Evropu nacija, a ne federalni model Sjedinjenih evropskih država”, prenosi Tanjug. „Malo je verovatno da ćemo biti u stanju da donosimo odluke o dopunama Ugovora ili uopšte zacrtati smer. U Evropi postoje političke snage koje žele stvoriti federalnu Evropu, ali mislim da se to neće\nBrnabić: Otvaranje Centra za sekvenciranje genoma predstavlja početak nove budućnosti u Srbiji\n09.12.2021 u 09:51\nOgroman rast cena đubriva ugrožava prehrambenu sigurnost\nDobitnici nagrade "Miloš N. Đurić"